Kutenda Yahova Ninga Nyakutiumba Wathu | Kupfunza\nWerengani mu Ciacoli Cialbaneji Ciamharik Ciarabe Ciarmeniya Ciaymara Ciazerbaijani (ca ku Cyrillic) Ciazibajani Cibasa (ca ku Camarões) Cibengali Cibikolo Ciboulou Cibshkir Cibulgariya Cicewa Cidangme Cidinamarkeji Ciefik Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigerman Cigrego Ciguarani Cigujarati Cigun Cihausa Ciheberi Cihiligaynon Cihindi Cihiri Motu Ciholandeji Cihungaro Ciibanag Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cikabiye Cikamba Cikanada Cikatalan Cikexuwa (ca ku Bolívia Cikoreano Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cilatviano Cilituania Ciluganda Cilukonzo Ciluo Cimakua Cimalagazi Cimalay Cimalayalam Cimarathi Cimaya Cimixe Cimoore Cimyanimari Cindebele (ca ku Zimbabwe) Cinepali Cingirezi Cinoruwegeji Cinyarwanda Cinyungwe Cinzema Ciokpe Cioromo Ciossetian Cipangasian Cipapiaamento (Curação) Ciperisi Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Cipunjabi Cipwitikizi Cirewedwe ca Manja ca Cijaponeji Cirewedwe ca Manja ca Cipoloneji Cirewedwe ca Manja ca Cixineji Cirewedwe ca Manja ca ku Africa do Sul Cirewedwe ca Manja ca ku Alemanha Cirewedwe ca Manja ca ku America Cirewedwe ca Manja ca ku Angola Cirewedwe ca Manja ca ku Argentina Cirewedwe ca Manja ca ku Australia Cirewedwe ca Manja ca ku Brasil Cirewedwe ca Manja ca ku Chile Cirewedwe ca Manja ca ku Colombia Cirewedwe ca Manja ca ku Espanha) Cirewedwe ca Manja ca ku Finlandia Cirewedwe ca Manja ca ku Grã Bretanha Cirewedwe ca Manja ca ku Holanda Cirewedwe ca Manja ca ku Italia Cirewedwe ca Manja ca ku México Cirewedwe ca Manja ca ku Paraguai Cirewedwe ca Manja ca ku Peru Cirewedwe ca Manja ca ku Russia Cirewedwe ca Manja ca ku Venezuela Cirewedwe ca Manja ca ku Zimbabwe Cirghiz Ciribati Ciromeniya Cirundi Cirunyankore Cirusso Cisamoan Cisango Cisebuano Cisedonia Cisena Ciservia Ciservia (ca ku Roma) Cisidama Cisinyala Cisranantongo Cisuweko Ciswahili Citagalog Citagrinya Citai Citajiki Citaliyana Citamil Citatar Citceko Citelugu Citetun Dili Citiv Citok Pisin Citonga (ca ku Malawi) Citshwa Citumbuka Citurkmen Citurko Cituvaluan Citwi Citzotzil Ciukraniya Ciurdu Ciurhobo Ciuzbek Civietinamu Ciwaray-waray Ciwelsh Ciwolaita Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixona Cixuvash Ciyao Ciyoruba Cizande Cizapotek (ca ku Isthmus) Comongoliano\n“Imwe Yahova, . . . ndimwe wakutiumba; tensenefe ndife basa la manja yanu.”—ZAI. 64:8.\nKODI TIMBAGUMANA TANI PHINDU LAUZIMU TIKABVESESA . . .\nmomwe Yahova ambasankhulira wale womwe iye ambawaumba?\nthangwe lomwe Yahova ambaumbira wanthu wace?\nmomwe Yahova ambaumbira wale womwe ambakhala ku mbali yace?\n1. N’thangwe ranyi Yahova ni Nyakuumba mkulu letu?\nMU Novembro 2010 ku Inglaterra kudaperekedwa mphaso ya kobiri pafupi-fupi madola 70 midyau ya combo cakukonzedwa na dongo ca ku China ca m’magole 18 yapitaya. N’bzakuwonekeratu kuti nyakuumba angacinje cinthu cakudziwika bwino na cakusaya kunesa kugumanika ninga dongo cicikhala cinthu cakudeka na cakuumira. Koma palibe nyakuumba ali-wense omwe angandendemerane na Yahova. Pa nsiku yacitanthatu ya kulenga bzinthu, Mulungu adakonza munthu na ‘pfumbi [dongo] la pansiʼ munthu wakulungama ndipo adamupasa luso lakukwanisa kukhala na makhalidwe yakundendemerana na Nyakum’konzayo. (Ciy. 2:7) Munthu wakulungama, Adamu, wakukonzedwa padzikoyu akhathemeradi kucemeredwa ‘mwana wa Mulungu.’—Luka 3:38.\n2, 3. Kodi tingatewezere tani bzicito bza Jirayeri womwe adakukungula?\n2 Na tenepo, Adamu adaluza kukhala mwana wa Mulungu pomwe iye adamupandukira ninga nyakumuumba wace. Napo bziri tenepo, m’badwo na m’badwo wa ‘mtambo ukulu’ wa mbadwe za Adamu umbasankhula kuthandizira utongi bwa Mulungu. (Waheb. 12:1) Mwa kubvera mwakubzicepswa M’lengi wawo, iwo ambalatiza kuti ambamufuna kuti akhale Baba na Nyakuwaumba wawo si kuti Sathani. (Ju. 8:44) Kukhulupirika kwawo kuna Mulungu kumbacitisa kukumbukira mafala ya Zaiya pakulewa bza kukungula kwa Jirayeri, mafala yakuti: ‘Imwe Yahova, ndimwe baba wathu. Ife ndife dongo ndipo imwe ndimwe Wakutiumba; tensenefe ndife basa la manja yanu.’—Zai. 64:8.\n3 Nsiku zino, wense womwe ambanamata Yahova mu mzimu na m’cadidi ambacita nyongo ya kukhalambo wakubzicepswa na wakubvera. Iwo ambalemekeza Yahova ninga Baba na kubvera iye ninga Nyakuwaumba wawo. Kodi imwepo mumbabziwona ninga ndimwe dongo lakufewa m’manja mwa Mulungu, mucibvuma kucinja mwa kukhala combo cakufunika m’maso mwace? Kodi imwepo mumbawonambo mpfumakazi ayai m’bale wanu wauzimu omwe ankuyenda patsogolo thangwe ra kubvuma kuumbidwa na Mulungu? Kuti tithandizike pa mbali imweyi, bwerani ticezerane mbali zitatu izi za basa la Yahova ninga Nyakutiumba: Momwe ambasankhulira wale womwe iye ambawaumba, thangwe lomwe iye ambawaumbira na momwe iye ambacitira bzimwebzi.\nYAHOVA AMBASANKHULA WALE WOMWE IYE AMBAWAUMBA\n4. Kodi Yahova adasankhula tani wale womwe adawakwewa kuti abwere kumbali yace? Fotokozani bziratizo.\n4 Yahova akambawona wanthu, iye ambanyang’anisa lini mawonekedwe ya kunja. M’mbuto mwace iye ambawona mu mtima, mkati mwa munthu. (Werengani 1 Samuweri 16:7b.) Cadidi cimweci cidawonekera pomwe Mulungu adakhazikisa gwere Lacikristau. Iye ambakwewera wanthu kwa iye na mwana wace, wanthu womwe angawoneke ninga wakusaya kufunika. (Ju. 6:44) M’bodzi mwa wanthu ninga amwewa ni m’Farizeu wakucemeredwa Saulo omwe akhali ‘wakunyoza, wakuzunza na wakusaya ulemu.’ (1 Tim. 1:13) Yahova, ‘nyakupenda mitima,’ alibe kuwona Sauli ninga dongo lakusaya phindu. (Mim. 17:3) M’mbuto mwace, Mulungu adawona kuti iye angadakhala ninga dongo lomwe ndakubvuma kuumbika licikhala combo cakufunika—inde, ‘combo cace cakusankhulidwa’ kuti acitire umboni kwa ‘wanthu wa mitundu inango, pabodzi na kwa wamambo na wana wa Jirayeri.’ (Mab. 9:15) Winango womwe Mulungu adawawona kuti angadadzakhala bzombo ‘bzakulemekezeka’ adaphatanidza wanthu womwe akhali bzidakwa, wa makhalidwe yakuipa na mbava. (War. 9:21; 1 Wak. 6:9-11) Pomwe iwo akhakhala na cidziwiso ca m’Fala la Mulungu na kulatiza cikhulupiro, adabvuma kuumbidwa na Yahova.\n5, 6. Kodi kukhulupira kwathu Yahova ninga Nyakutiumba kungatokonye tani na momwe timbacitira na (a) wanthu wa mu gawo lathu? (b) abale wathu na mpfumakazi?\n5 Kodi bzimwebzi bzingatithandize tani? Kukhulupira kwathu mphanvu ya kuwona mu mtima na ya kukwewera kwa iye wale womwe iye ambawasankhula, kun’funika kuticitisa kuleka kumbayeruza winango, pense pawiri, mu gawo ayai mu gwere lathu. Kumbukirani ciratizo ca mwamuna winango wakucemeredwa Michael. Iye adalewa kuti: “Pomwe Mboni za Yahova zidandifikira, ndidazithamangisa ndipo ndiribe kuzibvera pakuti ndikhaziwona ninga kuti izo kulibe. Ndikhalidi wakuuma mtima! Na kupita kwa nthawe pa cakucitika cinango, ndidagumana na banja linango ndipo ndidadabwisika thangwe ra khalidwe lawo labwino. Tsono nsiku inango ndidadzidzimuka, pomwe ndidabva kuti iwo akhali Mboni za Yahova! Khalidwe lawo lidandicitisa kupenda thangwe lomwe ndikhawawengera. Mwakusaya kucedwa, ndidazindikira kuti bzicito bzangu bzidabwera thangwe ra kunyoza pa bzinthu bzomwe ndikhandobva, koma ndikhadziwa lini cadidi cawo.” Kuti azindikire cadidi cawo, Michael adabvuma pfunziro la Bibliya. Na kupita kwa nthawe, iye adabatizidwa ndipo adapita mu utumiki bwa nthawe zense.\n6 Kubvuma kwathu Yahova ninga Nyakutiumba kungatokonye momwe timbacitirambo bzinthu na akristau anzathu. Kodi mumbawona abale wanu ninga momwe Mulungu ambawawonera—si kuti ninga cinthu comwe camala kuphata basa koma ninga cinthu comwe cinkupitiriza kuphata basa? Iye angawone mkati mwa munthu na mtundu wa munthu omwe angakhale m’manja mwace. Na tenepo, Yahova ambanyang’anisa wanthu na cakulinga cabwino sikuti pa kutaza kwawo kwakusaya kukhalisa. (Psal. 130:3) Tingamutewezere mwa kumbanyang’anisa atumiki wace na mtima wabwino. N’cadidi, tingathandizire nyakutiumba wathu mwa kumbathandiza abale wathu pomwe iwo ankucita nyongo kuti ayendese patsogolo bzinthu bzauzimu. (1 Wat. 5:14, 15) Akulu womwe ni ‘amuna ninga mphaso’ ambakhala wakuyambirira pa mbali imweyi.—Wayef. 4:8, 11-13.\nTHANGWE RANYI YAHOVA AMBATIUMBA?\n7. Thangwe ranyi mumbatenda kulangidwa na Yahova?\n7 Pinango mudabva kale munthu ankulewa mafala ninga yakuti: ‘Ndikhanati kuwona cirango comwe ndikhatambira na abereki wangu kukhala cakufunika kwene-kwene mpaka pomwe ndidadzakhalambo na wana wangu.’ Tikambadziwa bzizinji pa moyo, tingawone malango mu njira yabwino ndipo timbayamba kuwona bzimwebzi ninga momwe Yahova ambawonera. Iye ambatilanga thangwe ambatifuna. (Werengani Wahebereu 12:5, 6, 11.) Inde, kuthumizira pa lufoyi kwa wana wace, Yahova mwakupirira ambatiumba. Iye ambafuna kuti tikhale wanzeru na wakukondwa ndipo ticimufuna iye na lufoyi ninga lomwe iye analo na ifepano. (Mim. 23:15) Iye ambakomedwa lini na kubonera kwathu; iye ambafuna lini na pang’onopo kuti timbafe thangwe ra pikado yomwe tidatengera kwa Adamu—Wayef. 2:2, 3.\n8, 9. Kodi Yahova ambatipfunzisa tani nsiku zino, ndipo kodi mapfunziso yamweya yan’dzapitiriza tani kutsogolo?\n8 Thangwe ra pikado, ifepano tikhambalatiza makhalidwe mazinji yomwe yakhalemekeza lini Mulungu, pinango mwa bzicito bzakuipa! Koma tinkutenda kuti tidacinja na thangwe ra kuumbidwa na Yahova; tidakhala ninga mabira. (Zai. 11:6-8; Wakol. 3:9, 10) Na tenepo, njira yomwe Yahova ankutiumbira tsapano imbawonedwa ninga paraizo wauzimu womwe ulipo nsiku zino. Timbabva kuti tidakhotcerereka napo tiri m’dziko lakuipa. Kuthumizira bzimwebzi, wale womwe adakulira m’mabanja yomwe yakhalibe lufoyi, pakumalizira pace adagumana lufoyi cairo. (Ju. 13:35) Timbapfunza kulatiza lufoyi kuna winango. Kuposa bzense, timbafika pa kumudziwa Yahova na kubva lufoyi lace ninga baba.—Tiy. 4:8.\n9 Mu dziko lipsa, tin’dzakhala na bzisimbo caibzo bza paraizo wauzimu. Patsogolo pace, paraizo wathu wauzimu un’dzakhala pabodzi na paraizo wakuthupi pansi pa utongi bwa Umambo bwa Mulungu. Mkati mwa nthawe imweyi ya kubwezeresedwa kwa bzinthu kwa pa dziko lense, Yahova an’dzapitiriza kuumba wanthu wakukhala pa dziko, kuwapfunzisa mu njira yomwe tingakwanise lini kuikumbukira. (Zai. 11:9) Kuthumizira bzimwebzi, Mulungu an’dzacitisa makumbuikidwe yathu na mathupi yathu kuti tidzakwanise kuphatisisa mapfunziso yace na kucita kufuna kwace mwakulungamiratu. Na tenepo, mbatikhaleni wakutsimikiza kupitiriza kukhala kumbali ya Yahova. Ndipo bwerani timbalatize kuna iye kuti timbazindikira kutiumba komwe iye ambacita kuti ni njira yomwe iye ambalatizira lufoyi lace kuna ife.—Mim. 3:11, 12.\nMOMWE YAHOVA AMBATIUMBIRA\n10. Kodi Jezu adawonesa tani kupirira pabodzi na luso la Nyakuumba Mkulu?\n10 Mwakundendemerana na nyakuumba dongo waluso kwene-kwene, Yahova ambadziwa mtundu wa ‘dongo’ lomwe iye ambafuna ndipo ambaliumba mwakubvenana na kufuna kwace. (Werengani Psal. 103:10-14.) Iye ambacita nafe bzinthu ninga munthu ali-wense payekha, kusamala kuphonya kwathu, kutaza kwathu na njira yomwe timbakulira mwauzimu. Momwe iye ambacitira bzinthu na atumiki wace wakuperewera bzidawonekera na Mwana wace. Kumbukirani momwe Jezu adacitira pa kuphonya kwa ateweri wace, maka-maka pomwe akhatsutsana pa nkhani ya udindo. Mungadakhala kuti mukhalipombo pomwe ateweri wacewo akhatsutsana, kodi mungadawawona ninga wanthu wakupfatsa na wakufulumiza kucinja? Tsono Jezu alibe kuwawona mwakuphonyeka. Iye akhadziwa kuti ateweri wace wakukhulupirikawo angadaumbidwa mwa kudeka mtima, mwa malango yabwino na mwa kuwona ciratizo cace ca kubzicepsa. (Mar. 9:33-37; 10:37, 41-45; Lu. 22:24-27) Pambuyo pa Jezu kulamusidwa ku infa na pa kutsanulidwa kwa mzimu wakucena, ateweri wace akhawona si kuti pa udindo ayai kufuna kuwonekera, koma pa basa lomwe iye adawauza kuti acite.—Mab. 5:42.\n11. Kodi Davide adalatiza kuti akhali ninga dongo lakufewa mu njira ziponi, ndipo tingamutewezere tani?\n11 Yahova ambaumba atumiki wace nsiku zino maka-maka mwakuphatisa basa Fala lace, mzimu wace wakucena na gwere Lacikristau. Fala la Mulungu lingatiumbe tikambawerenga cakulinga cace, kumbalikumbukira na kumbakumbira Yahova kuti atithandize kuti timbaphatise basa nfundo zace. Davide adanemba kuti: ‘Ndimbakukukumbukirani ndikakhala ndiri gone; Ndimbakumbukira bza imwepo pa nthawe ya ulindiri usiku.’ (Psal. 63:6) Iye adanemba pomwe kuti: ‘Ndin’dzatumbiza Yahova, omwe ambandipasa malango. Napo usiku, makumbukidwe yangu yakucokera pansi pa mtima yambandiyeruza.’ (Psal. 16:7) Inde, Davide adabvuma kuti malango ya Mulungu yaphate basa kwene-kwene mwa iye, kuti yaumbe nzeru na makumbukidwe yace yakuzikika napo yakhale yakuwawa malangoyo. (2 Sam. 12:1-13) Davide adatipasa ciratizo cabwino kwene-kwene ca kubzicepswa na kukhala wakubvera! Kodi imwepo mumbakumbukirambo Fala la Mulungu mucibvuma kuti liphate basa mkati mwa imwepo? Kodi mun’funika kuthumizira kucita bzimwebzi?—Psal. 1:2, 3.\n12, 13. Kodi Yahova ambatiumba tani mwakuphatisa basa mzimu wakucena na gwere Lacikristau?\n12 Mzimu wakucena ungakwanise kutiumba mu njira zizinji. Mwa ciratizo, ungatithandize kukulisa makhalidwe Yacikristau, yomwe yambadziwika ninga bzisapo bza mzimu wa Mulungu. (Wag. 5:22, 23) Mbali ibodzi ya cisapoci ni lufoyi. Tina lufoyi na Mulungu ndipo timbafuna kumubvera na kubvuma kuti iye atiumbe, ticimbazindikira kuti mitemo yace njakunesa lini. Mzimu wakucena ungatithandizembo mwa kutipasa mphanvu zakuti tikwanise kulimbana na mzimu wakuipa wa dzikoli. (Wayef. 2:2) Mpostolo Paulo, pomwe akhali tswaka akhatsogoleredwa kwene-kwene na mzimu wakubzikuza wa atsogoleri wacipembedzo wacidjuda, tsono na kupita kwa nthawe adadzanemba kuti: ‘M’bzinthu bzense, ndimbagumana mphanvu kucokera kwa ule omwe ambandipasa mphanvu.’ (Waf. 4:13.) Na tenepo, bwerani tikhale ninga Paulo, mwa kupitiriza kumbakumbira mzimu wakucena. Yahova an’dzaleka lini kubva mikumbiro yakucokera pansi pa mtima ya wanthu wakupfatsa.—Psal. 10:17.\nYahova ambaphatisa basa akulu Wacikristau kuti atiumbe, tsono ifepano tin’funika kucita mbali yathu (Onani ndime 12, 13)\n13 Yahova ambaphatisa basa gwere Lacikristau na wanthu wakutsogolera kuti ambatiumbe patekha. Mwa ciratizo, penu akulu ankuwona kuti tinkukhala na bvuto mwauzimu, iwo ambayezera kutithanidiza—koma ambatithandiza lini na nzeru za umunthu. (Wag. 6:1) M’mbuto mwace iwo mwakubzicepswa ambanyang’ana kwa Mulungu, acimukumbira nzeru na cidziwiso. Pa kukumbukira bza bvuto lathulo, iwo ambacita mwakubverana na mipembo yawo mwa kufufudza mu Fala la Mulungu na m’mabukhu yathu Yacikristau. Bzimwebzi bzimbawakonzekeresa kuti atithandize pa bzakusaya bzathu. Iwo akakufikirani kuti akuthandizeni mwakudeka mtima na mwa lufoyi, ninga pa nkhani ya kabvalidwe kanu, kodi mun’dzabvuma malango yawo muciwona bzimwebzo ninga lufoyi la Mulungu kwa imwepo? Pa kucita bzimwebzo, mun’dzalatiza kuti ndimwe wakukonzeka kuumbidwa kuti mugumane phindu ninga dongo lakufewa m’manja mwa Yahova.\n14. Napo kuti ngwamphanvu kwene-kwene kuposa ife, kodi Yahova ambalatiza tani kuti ambalemekeza ufulu bwathu bwa kusankhula?\n14 Kubvesesa momwe Mulungu angatiumbire kungatithandize pa mbverano wathu na akristau anzathu na bzicito bzathu na wanthu winango wa mu gawo lathu, kuphatanidza mapfunziro yathu ya Bibliya. Mu nthawe za m’Bibliya, nyakuumba dongo akhandocera lini dongolo aciyambiratu kuliumba. Cakuyamba iye akhalikonza-konza, kucosa minyala na bzinthu bzinango bzakusaya kufunikira. Pa mbali ya uzimu, Mulungu ambathandiza wanthu wakufunisisa kuti iye akwanise kuwaumba. Iye ambawakakamiza lini kuti acinje, koma iye ambawauza mitemo yace yakulungama kuti iwo akwanise kucenesa moyo wawo ayai kuti acinje mwakufuna wokha.\n15, 16. Kodi mapfunziro ya Bibliya yambalatiza tani kuti yankufuna kuti Yahova awaumbe? Fotokozani ciratizo.\n15 Kumbukirani ciratizo ca Tessie, mpfumakazi ya ku Austrália. Mpfumakazi inango yomwe idam’pfunzisa idalewa kuti: “Tessie akhagumana cidziwiso ca cadidi ca m’Bibliya mwakusaya kunesa. Tsono iye akhayenda lini patsogolo mwauzimu ne akhagumanika lini pa mitsonkhano ya Gwere! Pambuyo pa kukumbukira na mpembo, ndidakumbuka bza kuimisa pfunzirolo. Koma padacitika cinthu cakudabwisa. Pomwe ndidakumbuka bza kuti nsiku imweyo ikhale yakumalizira kucita naye pfunzirolo, Tessie adandifotokozera bza ku mtima kwace. Iye adandiuza kuti akhabzibva ninga wacinyengo thangwe ra kubzina njuga. Koma tsapano iye adatsimikiza kusiya cizolowezi caceco.”\n16 Mwakusaya kupita nthawe, Tessie adayamba kugumanika pa mitsonkhano Yacikristau na kulatiza mikhalidwe Yacikristau napo kuti akhanyozedwa na wanthu womwe akhabverana nawo. Mpfumakaziyo idathumizira kuti: “Na kupita kwa nthawe Tessie adabatizidwa ndipo patsogolo pace adayamba kutumikira ninga mpainiya wakukhazikika, napo kuti iye akhali mwana m’ng’ono.” Inde, pomwe wanthu womwe timbapfunza nawo Bibliya ankukhala na moyo wakucena kuti atumbize Mulungu, iye an’dzawafenderera, aciwaumba kuti akhale combo cakufunika.\n17. (a) Kodi munkulimbisidwa kucitanyi thangwe ra kukhala na Yahova ninga Nyakukuumbani? (b) Kodi ni bzinthu bziponi pakulewa bza kuumba bzomwe tin’dzacezerana?\n17 Nsiku zino, bzinthu bzinango bza dongo bzinkupitiriza kukonzedwa na manja pomwe nyakuumbayo ambaphatisa basa bwino bzinthu bzace bzakuphatira nabzo basa. N’bzibodzi-bodzi na Nyakutiumba wathu, ankuphata basa na ifepano mwapafupi, acimbatiumba na malango yace acimbawona momwe ifepano tinkuyaphatisira basa. (Werengani Psalymo. 32:8.) Kodi imwepo mumbakwanisa kuwona thupo lomwe Yahova analo na imwepo? Kodi mumbakwanisa kubziwona kuti munkuumbidwa m’manja mwace mwa lufoyi? Penu n’tenepo, kodi ni makhalidwe yaponi yomwe yan’dzakuthandizani kupitiriza kukhala ninga dongo lakufewa pamaso pa Yahova? Kodi ni bzicito bziponi bzomwe mun’funika kutcenkha penu ndimwe lini dongo lakuuma ayai lakufewa? Ndipo kodi abereki angathandizane tani na Yahova pa kuumba wana wawo? Nkhani inkutewerayi in’dzafotokoza bzimwebzi.


Tcenkhani Miyambo Yomwe Imbabverana Lini na Bibliya pa Nkhani ya Infa | Nsanza ya Mulindiri Yakupfunza\nWerengani mu Chichewa Ciabua Ciacoli Ciafrikana Ciaja Ciakha Cialbaneji Cialtai Cialur Ciamharik Ciamisi Ciangonde Ciarabe Ciarmeniya Ciaukan Ciaymara Ciazerbaijani (ca ku Cyrillic) Ciazibajani Cibaoule Cibasa (ca ku Camarões) Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibengali Cibiak Cibikolo Cibisilama Ciboulou Cibshkir Cibulgariya Cidamara Cidangme Cidayak Ngaju Cidgin (ca ku West Africa) Cidigor Cidinamarkeji Cidouala Cidrehu Ciedo Ciefik Ciesan Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigarifuna Cigerman Cigitonga Cigmong (ca ku White) Cigrego Cigroelandeji Ciguarani Cigujarati Cigun Cihausa Ciheberi Ciherero Cihiligaynon Cihindi Cihiri Motu Ciholandeji Cihungaro Ciiban Ciibanag Ciibinda Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cijula Cikabiye Cikabuverdiano Cikakxikel Cikamba Cikambodja Cikanada Cikaonde Cikaren (Ca ku S'gaw) Cikatalan Cikaxin Cikazakh Cikazakh (ca ku Arábia) Cikekxi Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikixuwa (ca ku Chimborazo) Cikixuwa (ca ku Imbabura) Cikongo Cikongo Cikoreano Cikrio Cikriolo ca ku Belize Cikriolo ca ku Guadalupe Cikriolo ca ku Haiti Cikriolo ca ku Mauritania Cikriolo ca ku Seychelles Cikroasiya Cikudish Kurmanji Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cikwangali Cikwanyama Cilahu Cilaoti Cilatviano Cilenje Cilingala Cilituania Cilomwe Cilow German Ciluba Ciluganda Cilukonzo Cilunda Ciluo Ciluvale Cimakhuwa-Meetto Cimakua Cimalagazi Cimalay Cimalayalam Cimaltese Cimam Cimambwe-Lungu Cimapudungun Cimarathi Cimarxalezi Cimaya Cimazatek (ca ku Huautla) Cimbunda Cimbundu Cimingrelian Cimixe Cimixtek (ca ku Guerrero) Cimizo Cimoore Cimotu Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cinavajo Cindau Cindebele Cindebele (ca ku Zimbabwe) Cindonga Cinepali Cingabere Cingangela Cingirezi Ciniasi Ciniuean Cinoruwegeji Cinyaneka Cinyanja Cinyarwanda Cinyungwe Cinzema Ciokpe Cioromo Ciossetian Ciotetela Cipalauan Cipangasian Cipapiaamento (Curação) Cipende Ciperisi Cipidgin ca ku Ilhas Salomão Cipoloneji Ciponapeano Cipunjabi Cipwitikizi Cipwitikizi (ca ku Portugal) Cirarotongan Cirewedwe ca Manja ca Cifaransa Cirewedwe ca Manja ca Cigrego Cirewedwe ca Manja ca Cijaponeji Cirewedwe ca Manja ca Cipoloneji Cirewedwe ca Manja ca Cipwitikizi Cirewedwe ca Manja ca Citai Cirewedwe ca Manja ca Cixineji Cirewedwe ca Manja ca ku Africa do Sul Cirewedwe ca Manja ca ku Alemanha Cirewedwe ca Manja ca ku America Cirewedwe ca Manja ca ku Angola Cirewedwe ca Manja ca ku Argentina Cirewedwe ca Manja ca ku Australia Cirewedwe ca Manja ca ku Bolivia Cirewedwe ca Manja ca ku Brasil Cirewedwe ca Manja ca ku Chile Cirewedwe ca Manja ca ku Colombia Cirewedwe ca Manja ca ku Costa Rica Cirewedwe ca Manja ca ku Cuba Cirewedwe ca Manja ca ku Eslovênia Cirewedwe ca Manja ca ku Espanha) Cirewedwe ca Manja ca ku Filipinas Cirewedwe ca Manja ca ku Finlandia Cirewedwe ca Manja ca ku Grã Bretanha Cirewedwe ca Manja ca ku Guatemala Cirewedwe ca Manja ca ku Holanda Cirewedwe ca Manja ca ku Honduras Cirewedwe ca Manja ca ku Hungria Cirewedwe ca Manja ca ku India Cirewedwe ca Manja ca ku Indonésia Cirewedwe ca Manja ca ku Italia Cirewedwe ca Manja ca ku Kenya Cirewedwe ca Manja ca ku Korea Cirewedwe ca Manja ca ku Kroasiya Cirewedwe ca Manja ca ku Malawi Cirewedwe ca Manja ca ku Moçambique Cirewedwe ca Manja ca ku México Cirewedwe ca Manja ca ku Nicarágua Cirewedwe ca Manja ca ku Panama Cirewedwe ca Manja ca ku Paraguai Cirewedwe ca Manja ca ku Peru Cirewedwe ca Manja ca ku Quebec Cirewedwe ca Manja ca ku Romenia Cirewedwe ca Manja ca ku Russia Cirewedwe ca Manja ca ku Salvador Cirewedwe ca Manja ca ku Taiwania Cirewedwe ca Manja ca ku Tchecoslováquia Cirewedwe ca Manja ca ku Venezuela Cirewedwe ca Manja ca ku Zambia Cirewedwe ca Manja ca ku Zimbabwe Cirghiz Ciribati Ciromany (ca Kummwera kwa Grécia) Ciromany (ca ku Macedonia) Ciromany (ca ku Macedonia) Cyrillic Ciromany (ca ku Sérvia) Ciromeniya Cironga Cirundi Cirunyankore Cirusso Cirutoro Cisamoan Cisangir Cisango Cisaramakan Cisebuano Cisedonia Cisena Cisepedi Cisepulana Ciservia Ciservia (ca ku Roma) Cisesotho (ca ku Lesoto) Cisesotho (ca ku África do Sul) Cisetswana Cisi Cisidama Cisilozi Cisinyala Cisonge Cisranantongo Cisunda Cisuweko Ciswahili Ciswahili (ca ku Congo) Ciswati Citagalog Citagrinya Citahiti Citai Citajiki Citaliyana Citamil Citarascani Citatar Citcangani (ca ku Moçambique) Citceko Citcini (ca ku Hakha) Citelugu Citetun Dili Citiv Citlapanek Citojolabal Citok Pisin Citonga Citonga (ca ku Malawi) Citonga (ca ku Zimbabwe) Citongan Citotonak Citshiluba Citshwa Citsonga Citumbuka Citurkmen Citurko Cituvaluan Citwi Citzeltal Citzotzil Ciughur (ca ku Cyrillic) Ciuighur (ca ku Arábia) Ciukraniya Ciumbundu Ciurdu Ciurhobo Ciuruund Ciuzbek Ciuzbek (ca ku Roma) Civenda Civietinamu Ciwallisia Ciwaray-waray Ciwayuunaiki Ciwelsh Ciwolaita Cixavakano Cixhosa Cixineji Cantonese (Ca Nthawe Zense) Cixineji Cantonese (Cakupusa Kubva) Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixopi Cixuukezi Cixuvash Ciyao Ciyapese Ciyoruba Cizande Cizapotek (ca ku Isthmus) Cizulu Comongoliano cijavaneji cixokwe cixuabo\nNkhani Yakupfunza 16\n‘Timbasiyanisa mafala yakufuliziridwa ya cadidi na mafala yakufuliziridwa yakunama.’—1 JUWAU 4:6.\nMun’funika kumbatsangalaza acibale wanu omwe afedwa, m’mbuto mwakucita nawo miyambo yomwe imbakondwesa lini Mulungu (Onani ndime 1-2) *\n1-2. (a) Kodi Sathani ambaphatisa basa njira ziponi kuti apumpse wanthu? (b) Kodi mu nkhani ino tin’pfunza ciyani?\nSATHANI, omwe ni ‘baba wa gunkha’ wakhala ankupumpsa wanthu kuyambira mu nthawe za Adamu na Eva. (Juwau 8:44) Yanango mwa magunkha yace yambaphatanidza bzipfunziso bzakunama bzakulewa bza infa. Ndipo miyambo na bzicito bzomwe bzimbacitisa wanthu kugopa mizimu ya anyakufa bzimbacokera pa bzipfunziso bzimwebzi. Ndipopa, abale wathu azinji adafunikira kumenya ‘nkhondo yacikhulupiro’ pa nthawe yomwe adafa wacibale wawo ayai munthu munango m’mudzi mwawo.—Juda 3.\n2 Penu imwepo munkugumana na mayezo yamweya, n’ciyani cingakuthandizeni kukhotcerera bzomwe Bibliya limbapfunzisa pa nkhani ya infa? (Wayefezo 6:11) Kodi mungacite tani kuti mutsangalaze na kulimbisa m’bale wanu omwe ankungingimizidwa kuti acite miyambo yomwe imbakondwesa lini Mulungu? Mu nkhani ino tin’pfunza malango yomwe Yahova ambatipasa kuti yambatithandize tikagumana na mayezo yamweya. Tsono, tikanati kuwona malangoyo, cakuyamba mbatikumbukireni bzomwe Bibliya limbalewa pa nkhani ya infa.\nCADIDI CAKULEWA BZA INFA\n3. Kodi gunkha la Sathani lidabweresa mabvuto yaponi?\n3 Mulungu akhafuna lini kuti wanthu ambafe. Ndipo kuti Adamu na Eva akhale na moyo wakusaya kumala, iwo akhafunikira kubvera Yahova omwe adawapasa lamulo lakusaya kunesa kubvera. Iye adawauza kuti: ‘Muti wakudziwisa cabwino na cakuipa, bzin’funika lini kuudya, thangwe nsiku yomwe un’dzaudya, cadidi un’dzafa.’ (Ciyambo 2:16, 17) Tsono, na kupita kwa nthawe Sathani adabwera kudzadzonga. Iye adalewalewa na Eva mwakuphatisa basa nyoka, acimuuza kuti: ‘Cipo! Mun’dzafa lini.’ Bzakupasa nsisi mpsakuti Eva adakhulupiradi gunkhali, ndipo adadya cisapoco. Iye adadzapasambo bayace cisapoco, ndipo bayaceyo adadyambo. (Ciyambo 3:4, 6) Bzimwebzi bzidacitisa kuti wanthu akhale na pikado, aciyamba kufa.—Waroma 5:12.\n4-5. Kodi Sathani akadapitiriza tani kunamiza wanthu nsiku zino?\n4 Ninga momwe Mulungu akhadalewera, Adamu na Eva adadzafadi. Tsono Sathani akanati kusiya kumbanamiza wanthu pakulewa bza infa. Gukha linango lomwe iye ambalewa limbabverana na cipfunziso cakuti munthu akafa, thupi lacero ndiro limbafa, koma mzimu umbapitiriza kukhala na moyo ku dziko la mizimu. Gunkhali limbafotokozedwa mu njira zakusiyana-siyana, ndipo lacitisa kuti wanthu azinji apumpsidwe kuyambira kale-kale mpaka nsiku zathu zino.—1 Timotio 4:1.\n5 Thangwe ranyi wanthu azinji ambakhulupira magunkha ya Sathaniya? Sathani ambadziwa momwe wanthu ambabvera akafedwa, tenepo iye ambalokotera bzimwebzo kuti awapumpse. Ifepano timbafuna lini kufa thangwe tidalengedwa kuti tikhale kwa muyaya. (Mpalizi 3:11) Ndipopa tingalewe kuti infa ni nyamadulanthaka wathu.—1 Wakolinto 15:26.\n6-7. (a) Kodi Sathani wakwanisa kubisa cadidi cakulewa bza infa? Fotokozani. (b) Kodi cadidi ca m’Bibliya cimbatithandiza tani kuleka kugopa kufa?\n6 Napo Sathani ankucita nyongo kuti magunkha yaceya yaleke kuzindikiridwa, koma cadidi cakulewa bza infa ciribe kubisika. Wanthu azinji nsiku zino akudziwa cadidi cakulewa bza infa, ndipo ankudziwisambo anzawo bzomwe Bibliya limbapfunzisa pakulewa bza mkhalidwe na cidikhiro ca anyakufa. (Mpalizi 9:5, 10; Mabasa 24:15) Kudziwa bzimwebzi kumbatitsangalaza, ndipo kumbatithandiza kuleka kugopa ne kucita thupo na bzomwe bzimbacitika munthu akafa. Mwa ciratizo, atumiki wa Yahovafe timbagopa lini kufa ne kugopa anyakufa, thangwe timbadziwa kuti anyakufa alibe moyo, ndipo angaticite lini cinthu. Bzimbakhala ningati iwo adagona tulo. (Juwau 11:11-14) Timbadziwambo kuti anyakufa palibe comwe ambadziwa. Tenepo iwo akadzalamusidwa, napo wale omwe adafa kale-kale, an’dzandowona ningati papita kanthawe kakucepa basi.\n7 Mwakusaya kupenukira imwepo munkutawiriza kuti cadidi cakulewa bza mkhalidwe wa anyakufa n’cakubveka bwino-bwino. Cadidi cimweci n’cakusiyana na magunkha ya Sathani! Magunkhayo yambandopumpsa lini wanthu, koma yambaipisambo mbiri ya Mulengi wathu. Kuti tibvesese momwe Sathani adayambisira mabvuto, mbatitawireni mibvunzo iyi: Kodi magunkha ya Sathani yadaipisa tani mbiri ya Yahova? Kodi magunkhayo yambacitisa tani wanthu kuleka kukhulupira nsembe ya cakulombolera ya Kristu? Ndipo yambathumizira tani kusunama na kubonera kwa wanthu azinji?\nMAGUNKHA YA SATHANI YADABWERESA MABVUTO MAZINJI\n8. Mwakubverana na Jeremiya 19:5, kodi magunkha ya Sathani yambaipisa tani mbiri ya Yahova?\n8 Magunkha yakulewa bza anyakufa yambaipisa mbiri ya Yahova. Magunkha yamweya yambaphatanidza cipfunziso cakunama cakulewa kuti munthu wakuipa akafa ambayenda kukatenthedwa ku moto. Tsono cipfunziso cimweci cimbaipisa mbiri ya Mulungu! Mwa njira iponi? Cipfunzisoci cimbacitisa wanthu kukhulupira kuti napo Mulungu ngwalufoyi, iyembo ngwaciwembo ninga momwe Sathani aliri. (1 Juwau 4:8) Kodi imwepo mumbabzibva tani na bzimwebzi? Ndipo kodi Yahovayo ambabzibva tani thangwe ra magunkha yamweya? Cadidi n’cakuti iye ambawenga ciwembo ca mtundu uli-wense.—Werengani Jeremiya 19:5. *\n9. Mwakubverana na Juwau 3:16 na 15:13, kodi magunkha ya Sathani yakulewa bza infa yambacitisa tani wanthu kuleka kukhulupira nsembe ya cakulombolera ya Kristu?\n9 Magunkha ya Sathani yakulewa bza infa yambacitisa wanthu kuleka kukhulupira nsembe ya cakulombolera ya Kristu. (Mateu 20:28) Gunkha linango la Sathani ndakuti munthu akafa mbali inango imbapitiriza kukhala na moyo. Tsono bzingadakhala kuti mpsacadidi, palibe munthu omwe angadafa ndipo Kristu angadatifera lini kuti atilombole. Kumbukirani kuti nsembe ya Kristu ni lufoyi likulu lomwe lidalatizidwa kwa wanthu. (Werengani Juwau 3:16; * 15:13. *) Ndokumbukirani momwe Yahova na Mwana wace ambabvera na bzipfunziso bzomwe bzimbacitisa kuti mphaso yakufunikayi iwonedwe ninga yakusaya phindu!\n10. Kodi magunkha ya Sathani yakulewa bza infa yambathumizira tani msunamo na kubonera kwa wanthu?\n10 Magunkha ya Sathani yakulewa bza infa yambathumizira msunamo na kubonera kwa wanthu. Mwa ciratizo, kumbukirani bza abereki omwe ankulira thangwe ra kufedwa mwana wawo, tsono iwo akuuzidwa kuti Mulungu atenga mwanayo kuti akakhale anjo kudzulu. Kodi gunkha limweri lingacepese msunamo wa aberekiwo ayai lingathumizire? Bzipembedzo bzimbalokotera cipfunziso cakunama cakuti wanthu wakuipa akafa an’dzazunzidwa, kuti bzimbabonerese wanthu, ayai kuwatentha pa muti thangwe ra kulamba kubvera bzipfunziso bza gereja. Mwakubverana na bukhu linango, wanthu omwe akhambacita ciwembo cimweci akhafuna kuti anyakupandukawo “alawidzembo pang’ono momwe kuliri kuzunzidwa na moto kwa muyaya,” tenepo iwo angadakungula pomwe akanati kufa, acileka kudzayendesedwa ku moto wakuzunzidwirayo. M’madziko manango, wanthu ambangingimizidwa kunamata azibale wawo omwe adafa, kuwalemekeza ayai kunyang’ana njira zakuti asimbidwe nawo. Ndipo winango ambacita bzinthu bzakufuna kukondwesa anyamuya wawo kuti aleke kuwalanga. Tsono bzipfunziso bzakucokera ku magunkha ya Sathanibzi bzimbabweresa lini mtsangalazo caiwo. M’mbuto mwace, bzimbacitisa wanthu kukhala na thupo kwene-kwene ayai kugopa anyakufa.\nKODI TINGAKHOTCERERE TANI BZOMWE BIBLIYA LIMBAPFUNZISA PAKULEWA BZA INFA?\n11. Kodi kufuna Mulungu pabodzi na Fala lace kumbatilimbisa kucita ciyani?\n11 Kufuna Mulungu pabodzi na Fala lace kumbatilimbisa kubvera Yahova tikakhala tinkungingimizidwa na acibale ayai axamwali kuti ticitembo mbali pa miyambo ya nkhawa yomwe imbabverana lini na Bibliya. Nthawe zinango iwo angatilewe kuti tikhafuna lini ayai tikhalemekeza lini nyakusayikayo pomwe akhana moyo. Ayai iwo angalewe kuti kusaya kucitambo mbali pa miyamboyo kun’citisa nyakufayo azunze adzinza omwe asalawo. Kodi tingakhotcerere tani bzomwe Bibliya limbapfunzisa tikagumana na bvuto ninga limweri? Onani momwe mungaphatisire basa malango ya m’Bibliya yakuteweraya.\n12. Kodi ni miyambo iponi yakulewa bza infa yomwe imbabverana lini na Bibliya?\n12 Siyanani na bzipfunziso pabodzi na miyambo yomwe imbabverana lini na Bibliya. (2 Wakolinto 6:17) Wanthu azinji omwe ambakhala ku Nyanza ya Caribe, ambakhulupira kuti munthu akafa “mzimu” wace umbakhala pafupi na iwo, ndipo ungacite cinthu cakuipa kwa wale omwe akhamuzunza pomwe akhana moyo. Bukhu linango lidalewa kuti: “Mzimu [wa anyakufa] ungabwerese ngozi napo mu mzinda.” Ndipo m’mbuto zinango za ku África kuno wanthu ana cizolowezi cakumbampsinkha supedyo pamui pa nyakufayo ndipo ambazungunusa bzithunzi-thunzi bzicinyang’ana ku parede. Kodi thangwe ranyi iwo ambacita bzimwebzi? Winango ambacita bzimwebzi thangwe ra kukhulupira kuti anyakufa an’funika lini kumbabziwona wokha. Tsono ifepano, atumiki wa Yahovafe, tin’funika lini kumbakhulupira ne kucita mbali pa miyambo yomwe imbalimbisa magunkha ya Sathani!—1 Wakolinto 10:21, 22.\nKuti muleke kupitana na acibale wanu omwe ni Mboni lini za Yahova thangwe ra miyambo yomwe iwo ambakhulupira pa nkhani ya infa, mun’funika kufufudza bzomwe mabukhu yathu yambafotokoza na kulewalewa nawo mwakudeka mtima (Onani ndine 13-14) *\n13. Mwakubverana na cinembo ca Tiyago 1:5, kodi mun’funika kucita ciyani penu munkutsimikizira lini kuti mungacite ayai ne mwambo munango?\n13 Penu imwepo munkutsimikizira kuti mungacite ayai ne mwambo munango, pembani kwa Yahova kuti akupaseni nzeru. (Werengani Tiyago 1:5. *) Patsogolo pace, fufudzani m’mabukhu yathu. Ndipo bzikafunikira, kumbirani thandizo akulu wa m’gwere mwanu. Akuluwo an’dzakuuzani lini bzomwe mungacite pa nkhaniyo, koma iwo an’dzakulatizani mavesi ya m’Bibliya yomwe yangakuthandizeni kucita cakusankhula. Mukacita bzimwebzi, mun’dzapfunzisa ‘mphanvu [zanu] zakuzindikira,’ ndipo mphanvuzo zin’dzakuthandizani ‘kusiyanisa cabwino na cakuipa.’—Wahebereu 5:14.\n14. Kodi tingacite tani kuti titcenkhe kukhukhumudwisa wanthu winango?\n14 ‘Citani bzinthu bzense kuti mupase mbiri Mulungu. Samalani kuti muleke kukhala cakukhukhumudwisa.’ (1 Wakolinto 10:31, 32) Penu mwasankhula kucita nawo mbali ya miyambo, cakuyamba mun’funika kukumbukira momwe cakusankhula canuco cingatokonyere cikumbu-mtima ca winango, maka-maka Akristau anzanu. Tenepo, tin’funika kucita ciri-cense kuti tireke kukhukhumudwisa munthu ali-wense! (Marko 9:42) Tin’funikambo kutcenkha kumbalewa kuipa wanthu omwe ni mboni lini za Yahova. Koma thangwe ra lufoyi timbalewelewe nawo mwaulemu, ndipo bzimwebzi bzin’dzacitisa kuti Yahova atumbizidwe. Kulewa cadidi, ifepano tin’funika lini kumbawagaza, kuwaseka ayai kumbawanyoza thangwe ra miyambo yawo. Kumbukirani kuti lufoyi ndamphanvu kwene-kwene! Ndipo tikambacita bzinthu mwakuthemera na mwaulemu mu njira imweyi, tin’dzafewesa mitima ya wanthu omwe ambagaza bzomwe timbakhulupira.\n15-16. (a) Thangwe ranyi mun’funika kumbauza winango bzomwe mumbakhulupira? Fotokozani ciratizo. (b) Kodi mafala ya mpostolo Paulo yakugumanika pa cinembo ca Waroma 1:16 yakutipfunzisa ciyani?\n15 Mbabzidziwikisani ninga Mboni ya Yahova komwe mumbakhala. (Zaiya 43:10) Penu m’bale wanu wasaika, adzinza wanu pabodzi na wanthu omwe mudafendererana nawo nyumba angaipidwe kwene-kwene imwepo mukalamba kucita nawo mwambo omwe iwo an’funa kucita. Koma bzingakhale bzakusaya kunesa kubvesesa penu mukhadawafotokozera kale na nthawe bzinthu bzomwe mumbakhulupira pa nkhani ya infa. Ciratizo pa nkhaniyi ni Francisco, omwe ambakhala ku Moçambique. Iye adanemba kuti: “Pomwe inepano na mkazi wangu Carolina tidapfunza cadidi ca m’Bibliya, tidauza azibale wathu kuti: ‘Tin’namata lini pomwe anyakufa.’ Tsono cakusankhula cathu cidayezedwa pomwe mkulu wa Carolina adafa. Komwe timbakhala munthu akafa ambafunika kusambisidwa pomwe mwambo wacipembedzo unkucitika. Ndipo akamala m’bale wapafupi na nyamuyayo ambafunika kugona nsiku zitatu pa mbuto yomwe ambataira madzi yomwe asambisira nyamuyayo. Iwo ambacita mwambo umweyu kuti akondwese mzimu wa nyamuyayo. Ndipo, adzinza wa Carolina akhadikhirira kuti iye akagone pa mbuto imweyo.”\n16 Kodi n’ciyani comwe Francisco na mkazi wace adacita pomwe adagumana na bvuto limweri? Francisco adalewa kuti: “Thangwe ra kufuna Yahova na kufuna kumukondwesa, tidalamba kucita nawo mwamboyo. Bzimwebzi bzidakalipisa kwene-kwene adzinza wa Carolina. Iwo adatilewa kuti timbalemekeza lini anyakufa, ndipo adatiuza kuti adzinzawo angadacita lini nafe pomwe tsansa ne kutithandiza. Tsono, pakuti tikhadawauza kale bzomwe timbakhulupira pa nkhani ya infa, ifepano tiribe kuwauza cinthu pa nthawe imweyo thangwe iwo akhadakalipa. Ndipo acibale winango akhatitawirira, mwakulewa kuti: ‘Amwewa akhadatiuza kale bzomwe iwo ambakhulupira pa nkhaniyi.’ Na kupita kwa nthawe, adzinza wa Carolina adadzagwesa nfuwa pansi, ndipo tidakhala nawo pomwe pa mtendere. Winango adabwera kumui kwathu kudzatikumbira mabukhu yakulewa bza Bibliya.” Ciratizoci cinkuwonesa kuti tin’funika lini kumbacita manyazi kukhotcerera cadidi cakulewa bza infa.—Werengani Waroma 1:16. *\nMBATSANGALAZANI NA KUTHANDIZA OMWE AFEDWA\nAxamwali wacadidi ambatsangalaza na kuthandiza wale omwe afedwa acibale wawo (Onani ndime 17-19) *\n17. Kodi n’ciyani comwe cingatithandize kuti tikhale xamwali wacadidi Mkristau mwanzathu akafedwa?\n17 Akristau anzathu akafedwa, tin’funika kumbacita nyongo yakukhala ‘xamwali wacadidi . . . , m’bale omwe [adabadwa kuti athandize] pakawoneka mabvuto.’ (Mimwani 17:17) Kodi tingakhale tani ‘xamwali wacadidi’ maka-maka penu m’bale ayai mpfumakazi yomwe yafedwa inkungingimizidwa kucita bzinthu bzomwe bzinkubverana lini na Bibliya? Mbatiwoneni nfundo ziwiri za m’Bibliya zomwe zingatithandize kuti timbatsangalaze anyakufedwa.\n18. Thangwe ranyi Jezu adalira, ndipo tingapfunze ciyani na ciratizoci?\n18 ‘Lirani na omwe ankulira.’ (Waroma 12:15) Nthawe zinango, pinango bzingakhale bzakunesa kugumana mafala yakuti tiuze munthu omwe wafedwa. Napo bziri tenepoyo, iwo akatiwona tinkulira an’dzazindikira kuti ifepano tinkubva ninga momwe iwo ankubvera. Mwa ciratizo, pomwe adafa Lazaro xamwali wa Jezu, Mariya, Marta pabodzi na wanthu winango adalira thangwe ra kufedwa m’bale na xamwali wawo. Tsono pomwe padapita nsiku zinai, Jezu adabwera kudzaponda masamba, ndipo pomwe adafika iye ‘adagwesa misozi’ napo akhadziwa kuti angadalamusa Lazaroyo pa nthawe imweyire. (Juwau 11:17, 33-35) Kulira kwa Jezu kudalatiza momwe Yahova akhabvera na infa ya Lazaro. Ndipo pomwe acibale wa Lazaro adawona Jezu ankulira, adazindikira kuti Jezuyo akhawafuna, ndipo bzimwebzi bzidatsangalaza kwene-kwene Mariya na Marta. Mpsibodzi-bodzimbo na ifepano, abale wathu akambawona lufoyi na thupo lomwe timbawalatiza akafedwa, iwo ambawona kuti ali lini wokha pa bvutolo, koma ali pakati pa axamwali omwe angawatsangalaze.\n19. Kodi tingaphatise tani basa malango yakugumanika pa cinembo ca Mpalizi 3:7 tikafuna kutsangalaza Mkristau mwanzathu omwe wafedwa?\n19 Pana ‘nthawe yakunyamala na nthawe yakulewa-lewa.’ (Mpalizi 3:7) Njira inango yakutsangalazira Mkristau omwe wafedwa ni kukhala mtetekeri wabwino. Ndipo iye akambafotokoza momwe ankubvera tin’funika kumusiya kuti alewe bzense bzomwe bziri mu mtima mwace, ndipo tin’funika lini kukalipa akalewa bzinthu ‘mwakusaya kukumbuka bwino.’ (Djobi 6:2, 3) Msunamo wace ungathumizirike penu acibale wace omwe ni Mboni lini za Yahova ankumungingimiza kucita bzinthu bzomwe bzimbabverana lini na Bibliya. Tenepo mbapembani pabodzi na iye. Ndipo kumbirani Mulungu omwe ni ‘Mbveseri wa mpembo’ kuti amupase mphanvu na mtendere wa mu mtima. (Psalymo 65:2) Bzikakwanisika werengani Bibliya pabodzi na iye, ayai werengani pabodzi nkhani zinango za m’mabukhu yathu zomwe zinkubverana na bvuto lacero.\n20 Tikutenda kwene-kwene thangwe ra kudziwa cadidi cakulewa bza infa na cidikhiro comwe ciripo kwa wale omwe ali kuthenje! (Juwau 5:28, 29) Tenepo, tin’funika kukhotcerera cadidi ca m’Bibliya cakulewa bza infa na kuuzambo anzathu mwakuphatisa basa mipata iri-yense yomwe tingakhale nayo. Mu nkhani yakutewera tin’dzapfunza njira inango yomwe Sathani ambaiphatisa basa kuti atazise wanthu kudziwa cadidi ca m’Bibliya. Njirayo ni kukhulupira bzamizimu. Tin’dzapfunzambo thangwe lomwe tin’funikira kumbatcenkha kucita masenzeka yomwe yambabverana na bzamizimu.\nThangwe ranyi kudziwa cadidi cakulewa bza infa kumbatitsangalaza?\nKodi ni bzakutewera bziponi bzakuipa bzomwe bzimbabwera thangwe ra magunkha ya Sathani yakulewa bza infa?\nKodi tingakhotcerere tani cadidi cakulewa bza infa?\nNYIMBO 24 Bwerani pa Phiri la Yahova\n^ ndi. 5 Sathani pabodzi na madimonyo yace ambapumpsa wanthu mwakuphatisa basa magunkha yakulewa bza mkhalidwe wa anyakufa. Magunkha yamweya yambacitisa wanthu azinji kucita miyambo yomwe imbabverana lini na bzomwe Bibliya limbapfunzisa. Tenepo, nkhani ino in’kuthandizani kupitiriza kukhala wakukhulupirika kwa Yahova pomwe wanthu winango ankukungingimizani kuti mucite nawo miyambo ninga imweyo.\n^ ndi. 8 Jeremiya 19:5 Iwo adamangira Baala mbuto zapadzulu kuti ambatenthe wana wawo ninga nsembe zakupsereresa kwa Baala, bzinthu bzomwe inepano ndiribe kuwauza ne kubzilewa, ndipo ndiribe nakundobzikumbukirako mu mtimamu.\n^ ndi. 9 Juwau 3:16 Thangwe Mulungu adafuna kwene-kwene dziko la pansi, mpaka kupereka Mwana wace wakubadwa-yekha, kuti munthu ali-wense omwe alatize cikhulupiro kwa iye aleke kupfudzidwa, koma akhale na moyo wakusaya kumala.\n^ ndi. 9 Juwau 15:13 Palibe omwe ana lufoyi likulu kuposa la munthu omwe wapereka moyo wace thangwe ra axamwali wace.\n^ ndi. 13 Tiyago 1:5 Tenepo, penu alipo omwe ankusaya nzeru, apitirize kukumbira kwa Mulungu, ndipo an’dzamupasa, pakuti iye ambapasa wense mwakudeka mtima na mwakusaya kutombodzera.\n^ ndi. 16 Waroma 1:16 Pakuti ndimbacita lini manyazi na bzipsa bzabwino; cadidi ibzo ni mphanvu ya Mulungu ya cipulumuso kwa wense omwe ana cikhulupiro, cakutoma kwa Ajuda, na kwa a Girego.\n^ ndi. 60 BZOMWE BZINKUCITIKA PA CITHUNZI-THUNZI: Mkazi ankulira thangwe ra kufedwa wacibale wace, ndipo banja linango la Mboni za Yahova linkumutsangalaza.\n^ ndi. 62 BZOMWE BZINKUCITIKA PA CITHUNZI-THUNZI: Pambuyo pa kufufudza bza miyambo yakulewa bza infa, banja linango la Mboni za Yahova mwakudeka mtima linkufotokozera acibale wawo bzomwe ambakhulupira.\n^ ndi. 64 BZOMWE BZINKUCITIKA PA CITHUNZI-THUNZI: Akulu wa gwere ankutsangalaza na kuthandiza m’bale omwe wafedwa.


Lingani Umambo, Sikuti Bzinthu Bzakuthupi (Mateu 6) | Nsanza ya Mulindiri\nWerengani mu Ciaukan Cibaoule Cibataki (ca ku Karo) Cibataki (ca ku Toba) Cibiak Cibisilama Cidrehu Cifaransa Cigarifuna Cigmong (ca ku White) Cigroelandeji Ciiban Cikakxikel Cikambodja Cikaren (Ca ku S'gaw) Cikazakh Cikexuwa (ca ku Ancash) Cikexuwa (ca ku Ayacucho) Cikexuwa (ca ku Cuzco) Cikixuwa (ca ku Imbabura) Cikongo Cikongo Cikrio Cikriolo ca ku Haiti Cikriolo ca ku Mauritania Cikriolo ca ku Seychelles Cilaoti Cilingala Ciluba Cimakua Cimaltese Cimam Cimazatek (ca ku Huautla) Cimbundu Cimizo Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cindau Cingabere Cingangela Cingirezi Ciniasi Cinyaneka Cinyungwe Ciotetela Cipidgin (ca ku Camarões) Cipwitikizi Cisaramakan Cisena Cisi Cisonge Ciswahili (ca ku Congo) Citahiti Citaliyana Citlapanek Citojolabal Citotonak Citshiluba Citshwa Citsonga Citzeltal Ciumbundu Ciuruund Ciwallisia Ciwayuunaiki Cixipanyol Cixoli cijavaneji\n‘Pitirizani kulinga Umambo [bwa Mulungu] ndipo bzinthu bzimwebzi bzin’dzathumiziridwa kwa imwepo.’—LUKA 12:31.\nKODI MUNKUKUMBUKA CIYANI?\nKodi n’kusiyana kuponi komwe kulipo pakati pa bzakusaya bzathu na bzomwe timbakhumba?\nN’thangwe ranyi tin’funika kusamala na cikhumbo cathu ca kufuna kukhala na bzinthu bzizinji?\nN’thangwe ranyi munkutsimikiza kuti Yahova angakupaseni bzakusaya bzanu bza nsiku na nsiku?\n1. Kodi ni kusiyana kuponi komwe kulipo pakati pa bzakusaya bzathu na bzinthu bzomwe timbakhumba?\nBZIRIPO bzinthu bzing’ono-ng’ono bzokha bzomwe n’bzakufunikira kuti tikwanise kupitiriza kukhala na moyo. Mwa ciratizo, timbafunikira cakudya, bzakubvala na mbuto yakukhala. Koma bzinthu bzomwe timbakhumba bzimbamala lini. Ndipo wanthu azinji ambazindikira lini kuti pa bzomwe ambakhumba, ni bzinthu lini bzense bzomwe n’bzakufunikiradi.\n2. Kodi ni bzinthu bzinango bziponi bzomwe wanthu ambakhumba?\n2 Munthu omwe ambakhala mu dziko lakusauka angafune cinthu comwe n’cakusiyaniratu na comwe munthu omwe ambakhala m’dziko lakudala angafune. M’dziko linango, wanthu angafune kukhala na mtedwe wa m’manja, kaphupha ayai mbuto yakukhala. M’mbuto zinango, wanthu ambafuna kukhala na bzakubvala bzizinji bzakuumira, nyumba ikulu ayai kukhala na kanderendere wakuumira. Koma bziribe basa kuti timbakhala kuponi ayai tina kobiri zingasi, tingayambe kukhumba bzinthu bzizinjisa bzomwe mpsakusaya kufunika ayai bzomwe tingakwanise lini kugula.\nNGOZI YA KUFUNISISA BZINTHU BZAKUTHUPI\n3. Kodi kufunisisa bzinthu bzakuthupi n’ciyani?\n3 Kodi kufunisisa bzinthu bzakuthupi n’ciyani? Ni bzicito bza munthu omwe ambasamalira kwene-kwene bzinthu bzakuthupi kuposa uxamwali bwace na Mulungu. Iye ambakomedwa lini kukhala na bzinthu bzokha bzomwe ankufunikiradi, koma nthawe zense ambafuna bzinthu bzizinji. Napo wale omwe alibe kobiri zizinji ayai omwe angakwanise lini kugula bzinthu bzakuumira, angakhale wakufunisisa bzinthu bzakuthupi. Iwo angaleke kuikha bzinthu bza Umambo pa mbuto yakuyamba pa moyo wawo.—Wahebereu 13:5.\n4. Kodi Sathani ambaphatisa tani basa ‘cikhumbo ca maso’?\n4 Sathani ambafuna kuti tikhulupire kuti tingapfatse na moyo pokha-pokha tikakhala na bzinthu bzizinji. Tenepo iye ambaphatisa basa dziko lace na ‘cikhumbo ca maso’ kuti ayeze kuticitisa kuti nthawe zense timbafune kuthumizira bzinthu. (1 Juwau 2:15-17; Ciyambo 3:6; Mimwani 27:20) Timbawona ayai kubva kawiri-kawiri bzinthu bzomwe bzinkutsatsidwa aciyezera kuticitisa kuti tigule cinthu cipsa. Kodi mudagula kale cinthu cinango kokha thangwe mwaciwona mu loja ayai mwaciwona cinkutsatsidwa? Penu n’tenepo, pinango na kupita kwa nthawe mudazindikira kuti mukhafunikiradi lini kugula cinthu cimweco. Tikambagula bzinthu bzomwe n’bzakusaya kufunikira, timbakhala tinkuboneresa moyo wathu. Bzinthu bzimwebzi bzingatitazise kutumikira bwino Yahova. Mwa ciratizo, tingakhale lini na nthawe yakukwanira kuti tipfunze Bibliya, kukonzekera na kugumanika pa mitsonkhano na kumbayenda mu utumiki nthawe zense. Kumbukirani, mpostolo Juwau adacenjeza kuti: ‘Dziko linkuyenda pabodzi na bzikhumbo bzace.’\n5. Kodi n’ciyani comwe cingacitike kuna wale omwe angamale mphanvu zawo ankulinga kukhala na bzinthu bzizinji?\n5 Sathani ambafuna kuti tiphatise basa mphanvu zathu kuti tilinge kwene-kwene kobiri na bzinthu m’mbuto mwa kuti ticite bzimwebzi pa kutumikira Yahova. (Mateu 6:24) Koma penu tinkundolinga kukhala na bzinthu kuti bzitidekere, moyo wathu un’dzakhala ulibe thandauzo. Tingadzakhumudwe ayai kugwa m’mangawa. Cakuipiratu, tingaluze cikhulupiro cathu mwa Yahova na Umambo bwace. (1 Timotio 6:9, 10; Cibvumbulutso 3:17) Jezu adalewa kuti ‘bzikhumbo pa bzinthu bzinango bzense’ bziri ninga minga yomwe ingatazise mbewu kukula na kubala bzisapo.—Marko 4:14, 18, 19.\n6. Kodi tinkupfunza ciyani kuna Baruke?\n6 Kumbukirani bza nthawe yomwe Baruke, munembi wa mpolofeta Jeremiya. Pomwe Baruke adayamba ‘kulinga bzinthu bzikulu-bzikulu’ bzakundomudekera, Yahova adamukumbusa kuti Jeruzalemu angadapfudzidwa tsapanopa. Koma iye adapicira Baruke kuti angadamupulumusa. (Jeremiya 45:1-5) Baruke akhafunika lini kudikhirira kuthumizira bzinthu bzinango pomwe. Yahova angadapfudzambo bzinthu bzomwe wanthu akhanabzo. (Jeremiya 20:5) Tinkukhala mu nthawe yomwe dziko la Sathanili lasala pang’ono kumala. Tenepo, ino ni nthawe lini ya kulinga kukhala na bzinthu bzizinji. Ndipo tin’funika lini kudikhirira kuti pambuyo pa citsautso cikulu, tin’dzapitiriza kukhala na bzinthu bzomwe tinabzo tsapanobzi, napo kuti bzinthubzo n’bzakufunika kwa ife.—Mimwani 11:4; Mateu 24:21, 22; Luka 12:15.\nIno ni nthawe lini ya kupitiriza kulinga bzinthu bzizinjisa bzakundodekera ife\n7. Kodi n’ciyani comwe tin’cezerana patsogolopa, ndipo n’thangwe ranyi?\n7 Kodi tingabzisamalire tani patekha pabodzi na banja lathu ticipitiriza kunyang’anisisa pa bzinthu bzomwe n’bzakufunika pa moyo? Kodi tingatcenkhe tani kufunisisa bzithu bzakuthupi? Kodi n’ciyani comwe cingatithandize kuleka kukhala na thupo kwene-kwene pa nkhani ya kulinga bzakusaya bzomwe tinkufunikira? Jezu adatipasa cenjezo labwino pa Upalizi bwace Bwapaphiri. (Mateu 6:19-21) Mbatiwerengeni ticicezerana Mateu 6:25-34. Bzimwebzi bzingatipase cikhulupiro cakuti tin’funika kupitiriza kulinga Umambo, si kuti Bzinthu.—Luka 12:31.\nYAHOVA AMBATIPASA BZOMWE TINKUFUNIKIRA\n8, 9. (a) Kodi n’thangwe ranyi tin’funika lini kukhala na thupo kwene-kwene pa bzakusaya bzathu? (b) N’ciyani comwe Jezu akhadziwa pa kulewa bza wanthu na bzakusaya bzawo?\n8 Werengani Mateu 6:25. Jezu akhadziwa kuti anyakupfunza wace akhana thupo na bzomwe angadadya, kumwa na kubvala, tenepo pa upalizi bwace Bwapaphiri, iye adawauza kuti: ‘Lekani kucita thupo bza moyo wanu.’ Jezu akhafuna kuwathandiza kubvesesa kuti n’thangwe ranyi iwo akhafunika lini kukhala na thupo pa bzinthu bzensenebzi. Iye akhadziwa kuti penu iwo angadakhala na thupo kwene-kwene, napo pa bzinthu bzomwe iwo ankufunikiradi, iwo angadayebwa bzinthu bzakufunika pa moyo. Jezu akhana thupo na anyakupfunza wace ndipo adawauza pomwe kanai kense bza ngozi imweyi.—Mateu 6:27, 28, 31, 34.\n9 Kodi n’thangwe ranyi Jezu adatiuza kuti tin’funika lini kukhala na thupo pa bzomwe tin’dzadya, kumwa ayai kubvala? Kodi bzinkulewa kuti tin’funika lini bzakudya na bzakubvala? N’bzakuwonekeratu kuti n’bzakufunika! Ndipo tikaleka kukhala na kobiri yakukwana yakugulira bzinthu bzimwebzi, tingakhale na thupo. Jezu akhadziwa bzimwebzi. Iye akhadziwa bzomwe wanthuwo akhafunikira. Ndipo iye akhadziwa kuti ‘mu nsiku zakumalizira,’ anyakupfunza wace angadadzakhala mu nthawe yakunesa kwene-kwene. (2 Timotio 3:1) N’cadidi, wanthu azinji nsiku zino ankugumana lini mabasa ndipo bzinthu bzinkuyenda bziciumira kwene-kwene. M’mbuto zinango, muna wanthu wakusauka kwene-kwene ndipo ana cakudya cakucepa ayai alibiretu cakudya. Koma Jezu akhadziwambo kuti ‘moyo un’posa cakudya, ndipo thupi lin’posa cakubvala.’\nJezu adalewa kuti moyo wa munthu ngwakufunika kwene-kwene ‘kuposa cakudya, ndipo thupi lin’posa cakubvala’\n10. Pomwe Jezu adapfunzisa anyakupfunza wace kupemba, n’ciyani comwe iye adalewa kuti cin’funika kukhala cinthu cakufunika kwene-kwene pa moyo wawo?\n10 Kumayambiriro, Jezu akhadapfunzisa anyakupfunza wace kuti akakhala ankupemba, akhafunika kumbakumbira Baba wawo wakudzulu kuti awapase bzakusaya bzawo. Iwo angadapemba tenepa: ‘Tipaseni lero cakudya cathu ca lero.’ (Mateu 6:11) Pa nthawe inango iye adawauza kuti ambapembe tenepa: ‘Tipaseni cakudya cathu ca lero, mwakubverana na bzakufunika bzathu bza nsiku na nsiku.’ (Luka 11:3) Koma bzimwebzi bzinkuthandauza lini kuti tin’funika nthawe zense kumbakumbukira pa nkhani ya kulinga bzinthu bzomwe tinkufunikira. Jezu adauza ateweri wace kuti kupembera kuti Umambo bwa Mulungu bubwere n’cinthu cakufunika kwene-kwene kuposa kupembera bzakusaya bzawo. (Mateu 6:10; Luka 11:2) Pa kuthandiza anyakupfunza wace kuti aleke kucita thupo, Jezu adawalimbisa mwa kuwakumbusa momwe Yahova ambasamalirira bzinthu bzense bzomwe iye adalenga.\n11, 12. Kodi tingapfunze ciyani na momwe Yahova ambasamalirira mbalame? (Onani cithunzi-thunzi pa tsamba 3.)\n11 Werengani Mateu 6:26. Tin’funika ‘kunyang’anisisa mbalame za m’mulengalenga.’ Napo kuti mbalame ni bzakulengedwa bzing’ono-bzing’ono, izo zimbadya kwene-kwene. Kulewa cadidi, bzingadakhala kuti mbalame n’zikulu ninga munthu, zingadadya cakudya cizinji kuposa comwe munthu ambadya. Mbalame zimbadya bzisapo, njere, ntcentce na nkhonye. Koma izo zimbabzala lini mbeu ne kulima cakudya. Yahova ambazipasa bzinthu bzense bzomwe izo zimbafunikira. (Psalymo 147:9) N’cadidi, iye ambacita lini kuziikhira ku mulomo! Izo zimbayenda kukanyang’ana cakudyaco, ndipo zimbakacigumana.\n12 Jezu akhapenukira lini kuti penu Baba wace ambasamalira mbalame, iye angadasamalirambo wanthu.  (Onani mafala yakuthumizira.) (1 Pedru 5:6, 7) Kulewa cadidi, mwakundendemerana na mbalame, tin’funika lini kukhala atofu. Tin’funika kuphata basa kuti tigumane cakudya ayai kugumana kobiri yakugulira cakudyaco. Nyongo yathu ingasimbidwe Yahova. Ndipo tikakhala tiribe kobiri yakukwanira ayai cakudya, iye angapitirize kutipasa bzomwe tinkufuna. Mwa ciratizo, winango angatipasembo bzomwe anabzo. Yahova ambapasambo mbalame mbuto yakukhala. Iye ambazipasambo luso la kukonza bzitsa ndipo ambazikonzera bzinthu bzomwe mbalamezo zimbaphatisira basa kuti zimangire bzitsabzo. Yahova angatithandizembo kuti tikhale na mbuto yakukhala na banja lathu.\n13. Kodi n’ciyani comwe cinkulatiza kuti ifepano ndife wakufunika kwene-kwene kuposa mbalame?\n13 Jezu atamala kukumbusa anyakupfunza wace kuti Yahova ambasamalira mbalame, iye adawabvunza kuti: ‘Kodi ndimwe lini wakufunika kwene-kwene kuposa mbalamezo?’ (Ndendemezani na Luka 12:6, 7.) Pomwe Jezu adalewa bzimwebzi, maka-maka akhakumbukira momwe iye angadaperekera moyo wace kuna wanthu wense mwakusaya kucedwa. Inde, Jezu alibe kufera mbalame ayai cirombo. Iye adafera ife na cakulinga cakuti tikhale na moyo wakusaya kumala.—Mateu 20:28.\n14. Kodi n’ciyani comwe munthu wa thupo angakwanise lini kucita?\n14 Werengani Mateu 6:27. Kodi Jezu akhathandauza ciyani pomwe adalewa kuti tingakwanise lini kutalikisa moyo wathu napo pang’ono pokha mwa kukhala na thupo? Iye akhathandauza kuti tingakwanise lini kucitisa moyo wathu kukhala utali thangwe ra thupo pa bzakusaya bzathu. Kulewa cadidi, tikakhala na thupo kwene-kwene, tingaduwale ayai kufa.\n15, 16. (a) Kodi tingapfunze ciyani na momwe Yahova ambasamalalira maluwa ya n’thengo? (Onani cithunzi-thunzi pa tsamba 3.) (b) Kodi ni mibvunzo iponi yomwe tin’funika kubzibvunza, ndipo n’thangwe ranyi?\n15 Werengani Mateu 6:28-30. Timbakhala wakukondwa tikakhala na cakubvala cabwino, maka-maka pomwe tinkuyenda mu utumiki ayai ku mitsonkhano ya gwere na ku mitsonkhano ikulu-ikulu. Kodi tin’funika kukhala na ‘thupo na bzakubvala’? Jezu adakumbusa pomwe anyakupfunza wace momwe Yahova ambasamalirira cirengedwe cace. Jezu adaphatisa basa ciratizo ca ‘maluwa ya m’thengo.’ Ndipo ‘maluwaya’ yangakhale ya mitundu yakusiyana-siyana. Palibe maluwa yali-yense yomwe yambabzikonzera bzakubvala. Koma iyo njakudeka kwene-kwene ndipo Jezu adalewa kuti ‘napo Salomau mu umbiri bwace bwense alibe kubvalira ninga libodzi mwa maluwaya’!\n16 Kumbukirani bzomwe Jezu adalewa patsogolo pace: ‘Penu Mulungu ambabvazika bzakumera bza m’thengo . . . , kodi iye angaleke kukubvazikani kuposa pamwepo, imwe wacikhulupiro cakucepamwe?’ Kulewa cadidi iye an’dzacitadi bzimwebzo! Koma anyakupfunza wa Jezu akhafunikira cikhulupiro cikulu. (Mateu 8:26; 14:31; 16:8; 17:20) Iwo akhafunika kukhulupira kuti Yahova akhafuna kuwasamalira ndipo iye angadacitadi bzimwebzo. Apa tani bza ifepano? Kodi timbakhulupira kuti Yahova an’dzatisamalira?\nKodi timbakhulupira kuti Yahova an’dzatisamalira?\n17. N’ciyani comwe cingadzonge uxamwali bwathu na Yahova?\n17 Werengani Mateu 6:31, 32. Wanthu omwe ambadziwa lini Yahova ambalinga kukhala na kobiri ayai bzinthu bzizinji. Koma ife tikacitambo bzimwebzi, tin’dzadzonga mbverano wathu na iye. Timbadziwa kuti Yahova ni Baba wathu na kuti iye ambatifuna. Ndipo tinkutsimikiza kuti penu tinkucita mwakubverana na bzomwe iye ankutikumbira na kuikha Umambo bwace pakuyamba, iye an’dzatipasa cinthu ciri-cense comwe tingafunikire na bzinango bzakuthumizirika. Timbazindikirambo kuti uxamwali bwabwino na Yahova, ni cinthu comwe cin’dzaticitisa kukhaladi wakukondwa, ndipo bzimwebzi bzin’dzatithandiza kukhala wakukomedwa na ‘cakudya na bzakubvala’ bzomwe tinkufunikira.—1 Timotio 6:6-8.\nKODI UMAMBO BWA MULUNGU BULI PA MBUTO YAKUYAMBA PA MOYO WANU?\n18. Kodi n’ciyani comwe Yahova ambadziwa bza ife patekha ndipo n’ciyani comwe iye an’dzaticitira?\n18 Werengani Mateu 6:33. Tikaikha Umambo pa mbuto yakuyamba pa moyo wathu, Yahova an’dzatisamalira bzense bzomwe tingafunikire. Jezu adafotokoza thangwe lomwe tingakhalire na cikhulupiro pa piciro limweri. Iye adati: ‘Baba wanu wa kudzulu ambadziwa kuti mpsakufunikambo kwa imwepo.’ Yahova ambadziwa bzomwe imwepo mumbafuna napo imwepo munati kucita bzomwe munkufuna. (Wafiripo 4:19) Iye ambadziwa bzomwe tin’dzabvala. Iye ambadziwambo cakudya comwe mun’dzafunikira. Iye ambadziwa kuti imwepo na banja lanu mun’funika kukhala na mbuto yakukhala. Yahova an’dzawonesesa kuti imwepo mukhale na bzomwe munkufunikiradi.\n19. N’thangwe ranyi tin’funika lini kukhala na thupo na bzomwe bzingadzacitike kutsogolo?\n19 Werengani Mateu 6:34. Jezu adauza pomwe anyakupfunza wace kuti: ‘Lekani kukhala na thupo.’ Yahova an’dzatipasa bzakusaya bzathu bza nsiku na nsiku. Tenepo tin’funika lini kukhala na thupo kwene-kwene na bzomwe bzingadzacitike kutsogolo. Pakuti tikacita bzimwebzo, tingayambe kubzithemba, ndipo bzin’dzadzonga uxamwali bwathu na Yahova. M’mbuto mwace, tin’funika kukhulupira na mtima wense Yahova.—Mimwani 3:5, 6; Wafiripo 4:6, 7.\nLINGANI CAKUYAMBA UMBAMBO NDIPO YAHOVA AN’DZAKUSAMALIRANI\nKodi mungacepese bzinthu pa moyo wanu kuti mumbaikhe patsogolo bzinthu bza umambo? (Onani ndime 20)\n20. (a) Kodi ni cakulinga ciponi comwe mungafune kucikwanisa mu utumiki bwa Yahova? (b) Kodi n’ciyani comwe mungacite kuti mukhale na moyo wakusaya kufuna bzizinji?\n20 N’bzakupasa nsisi penu tingamale mphanvu zathu zomwe tingadatumikira nazo Yahova mwakukwanira thangwe ra kuyezera kulinga bzinthu bzizinjisa! M’mbuto mwace, tin’funika kucitira Yahova bzabwino bzomwe tingakwanise. Mwa ciratizo, kodi mungayende kukathandiza gwere lomwe lin’funikira apalizi azinji? Kodi mungacite upainiya? Ayai penu ndimwe kale mpainiya, kodi munkukumbukira bzomwe mungacite kuti mudzapitembo Xikola ya Apalizi wa Umambo? Kodi mungakhale na nsiku zing’ono-ng’ono mkati mwa mdzinga zomwe mungakathandize basa la pa Beteli ayai ku cipinda cakusandulizira? Ayai mungakhale nyakuthandizira wakubzipereka pa mbali ya basa la Depatimenti Yakunyang‘anira bza Mabasa ya Bzakumangamanga ya m’dziko lanu ndipo mungaphatise basa nthawe yanu kuti muthandize kumanga Nyumba za Umambo. Kumbukirani bzomwe mungacite kuti mukhale na moyo wakusaya kufuna bzizinji omwe un’dzakuthandizani kuti mumale nthawe zizinji na mphanvu zanu pakucita mabasa ya Umambo. Kwadru ya msolo wakuti “ Momwe Mungacepesere Bzinthu pa Moyo Wanu” inkupasani malango manango. Kumbirani Yahova mu mpembo kuti akuthandizeni kusankhula bzomwe mun’funa kucita. Mukamala yambani kucinja bzinthu pa moyo wanu.\n21. N’ciyani cin’dzakuthandizani kufendererana kwene-kwene na Yahova?\n21 Jezu adatipfunzisa kuti tilinge Umambo pakuyamba. Tikacita bzimwebzi, tin’dzatcenkha kukhala na thupo kwene-kwene pa bzakusaya bzathu. Timbafendererana na Yahova thangwe timbakhulupira kuti iye an’dzatisamalira. Timbapfunza kubziretsa na kuleka kundogula cinthu ciri-cense comwe tingacikhumbe ayai ciri-cense comwe dzikoli limbatsatsa, napo kuti tingakwanise kucita bzimwebzo. Tikacepesa bzinthu pa moyo wathu, bzimwebzi bzin’dzatithandiza kupitiriza kukhala wakukhulupirika kuna Yahova na ‘kuphatisisa mwa mphanvu moyo caiwo’ omwe iye adatipicira.—1 Timotio 6:19.\n^  (ndime 12) Nthawe zinango atumiki winango wa Yahova ambasaya cakudya cakukwanira cakuti adye. Kuti tibvesese thangwe ranyi Yahova angalekerere kuti bzimwebzi bzicitike, onani “Mibvunzo Yakucokera kwa Anyakuwerenga” mu Nsanja ya Olonda ya Setembro 15, 2014, tsamba 22.\nMomwe Mungacepesere Bzinthu pa moyo Wanu\nKonzani ndandanda ya bzinthu bzomwe munkufunikira\nLekani kumwaza kobiri mwa kugula bzinthu bzomwe n’bzakusaya kufunika kwene-kwene\nSankhulani bzinthu bzomwe mungafune kugula pa mdzinga ayai mwezi uli-wense na kobiri zomwe mungambadzonge * (Onani mafala ya m’nyansi)\nGulisani, pasani winango ayai tayani bzinthu bzomwe munkubziphatisa lini basa\nBwezani mangawa yali-yense yomwe munayo mwakusaya kucedwa\nKumbukirani momwe mungacepesere nthawe pa basa lanu lakunembedwa\nCitani makonzedwe ya momwe mungacitire bzizinji mu utumiki\n^ ndi. 64 Onani kwadru yakuti “Mmene Mungalembere Bajeti” mu Galamukani! ya Julho 2010 pa tsamba 8.


Jezu Adalatiza Nyongo pa Kunamata Kwacadidi Kuna Mulungu | Moyo wa Jezu\nJEZU ADACENESA TEMPLO\nPambuyo pa malowozi ku Kana, Jezu adacita ulendo bwa kuyenda ku Kafarinaumu. Pa ulendobu Jezu adayenda pabodzi na mai wace na azibale wace omwe madzina yawo ni Tiyago, Zuze, Simau na Juda.\nTsono n’thangwe ranyi Jezu adayenda ku Kafarinaumu? Bzinkuwonekeratu kuti mzinda umweyu ukhali ukulu ndipo ukhadziwika kwene-kwene kuposa mzinda wa Nazaleti na Kana. Ndipo anyakupfunza wakuyambirira wa Jezu azinji akhakhala ku Kafarinaumuko. Tenepo, Jezu adawapfunzisa bzinthu bzinango ku mbuto yomwe iwo adabadwira.\nPa nthawe yomwe akhali ku Kafarinaumu, Jezu adacita pomwe mabasa manango yakudabwisa. Tenepo, wanthu azinji wa mu mzindamo na wa mizinda ya pafupi, adabva bzomwe iye adacitabzo. Koma Jezu na ateweri wace omwe akhali Ajuda wakubzipereka, alibe kukhalisa mu mzindamo, iwo adayenda ku Jeruzalemu kuti akacite paskwa ya mu 30 EC.\nPomwe akhali ku templo ku Jeruzalemu, anyakupfunzawo adawona Jezu ankucita cinthu cakudabwisa kwene-kwene comwe akhanati kale kucicita.\nCakutonga ca Mulungu cikhalewa kuti Ajirayeri akhafunikira kumbapereka bzirombo ninga nsembe pomwe akhali ku temploko, ndipo alendo akhafunikirambo cakudya pa nthawe yense yomwe akhali mu mzindamo. Tenepo, cakutongaco cikhabvumizambo kuti wanthu wakucokera kutaliwa, ambabwerese kobiri kuti adzagulire ‘ng’ombe, mabira, mbuzi,’ na bzinango kuti ambabziphatise basa pa nthawe yense yomwe akhakhala mu Jeruzalemumo. (Bzakutonga 14:24-26) Ndipopa anyamalonda akhambadzagulisa bzifuwo ayai mbalame mkati mwa mpanda wa mu templo. Winango wa anyamalondawa akhabera wanthu mwa kumbawagulisira bzinthu mwakuumira kwene-kwene.\nPomwe adawona bzimwebzi, Jezu adakalipa kwene-kwene ndipo adakhuthula kobiri za akasinthe-sinthe, adagwesa meza zawo ndipo adawathotha anyakugulisawo. Patsogolo pace Jezu adauza wanthuwo kuti: ‘Cosani bzinthubzi muno! Nyumba ya Babangu lekani kuisandusa nyumba ya malonda!’—Juwau 2:16.\nPomwe anyakupfunza wa Jezu adawona bzimwebzi, iwo adakumbukira polofesiya yakulewa bza mwana wa Mulungu yakuti: ‘Nyongo ya panyumba panu in’dzandidya.’ Koma Ajuda akhabzibvunza kuti: ‘N’ciponi cizindikiro comwe ungatilatize ninga umboni bwakuti unabo udindo bwakucita bzimwebzi?’ Jezu adawatawira kuti: ‘Gwesani temployi ndipo ine ndin’dzaimanga mu nsiku zitatu.’—Juwau 2:17-19; Psalymo 69:9.\nAjuda akhakumbuka kuti Jezu akhalewa bza templo caiyo ya mu Jeruzalemu, tenepo iwo adamubvunza kuti: ‘Temployi idamala magole 46 inkumangidwa, ndipo iwepo ungadzaimange mu nsiku zitatu?’ (Juwau 2:20) Tenepo, Jezu akhalewa bza thupi lace ninga templo. Pambuyo pa magole matatu, anyakupfunza wace adadzayakumbukira mafala yamweya pomwe Jezu adadzalamusidwa.\nPambuyo pa malowozi ku Kana kodi Jezu adayenda kuponi?\nN’thangwe ranyi Jezu adakalipa pomwe adafika pa templo, ndipo n’ciyani comwe adacita?\nKodi Jezu akhathandauza ciyani pomwe adati ‘templo iyi’?


Kundalini Yoga | Tina Selter\nAnyone who wants to gain spiritual independence should go try Kundalini Yoga and benefit from the physical and emotional maturity that can be gained from this discipline.\nTranslate Page Into German Translate Page Into French Translate Page Into Italian Translate Page Into Portuguese Translate Page Into Spanish Translate Page Into Japanese Translate Page Into Korean\nTypes Eating Disorders 323 views\nBelly Fat Exercises 241 views\nThe Paleo Diet Food List 196 views\novereaters anonymous meetings 182 views\nWhat is the atkins diet ? 163 views\n5 foods to never eat 158 views\nSLIM 158 views\nLactic Acid Fermentation 156 views\nLose Weight 75 views\nKundalini Yoga 67 views


‘Yahova Mulungu wathu, ni Yahova m’Bodzi Yekha Basi’—Bzakutonga 6:4 | Kupfunza\nWerengani mu Ciacoli Cialbaneji Ciamharik Ciarabe Ciarmeniya Ciaymara Ciazerbaijani (ca ku Cyrillic) Ciazibajani Cibasa (ca ku Camarões) Cibengali Cibikolo Ciboulou Cibshkir Cibulgariya Cicewa Cidangme Cidinamarkeji Ciefik Cieslovako Cieslovenia Ciestoniano Ciewe Cifaransa Cifiji Cifinilandeji Cifon Ciga Cigerman Cigrego Ciguarani Cigujarati Cigun Cihausa Ciheberi Cihiligaynon Cihindi Cihiri Motu Ciholandeji Cihungaro Ciibanag Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cikabiye Cikamba Cikanada Cikatalan Cikexuwa (ca ku Bolívia Cikoreano Cikroasiya Cikurdish Kurmanji (Cyrillic) Cikurdish Kurmanji (ca ku Caucaso Cikuyu Cilatviano Cilituania Ciluganda Cilukonzo Ciluo Cimakua Cimalagazi Cimalay Cimalayalam Cimarathi Cimaya Cimixe Cimoore Cimyanimari Cindebele (ca ku Zimbabwe) Cinepali Cingirezi Cinoruwegeji Cinyarwanda Cinyungwe Cinzema Ciokpe Cioromo Ciossetian Cipangasian Cipapiaamento (Curação) Ciperisi Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Cipunjabi Cipwitikizi Cirewedwe ca Manja ca Cijaponeji Cirewedwe ca Manja ca Cipoloneji Cirewedwe ca Manja ca Cixineji Cirewedwe ca Manja ca ku Alemanha Cirewedwe ca Manja ca ku America Cirewedwe ca Manja ca ku Angola Cirewedwe ca Manja ca ku Argentina Cirewedwe ca Manja ca ku Australia Cirewedwe ca Manja ca ku Brasil Cirewedwe ca Manja ca ku Chile Cirewedwe ca Manja ca ku Colombia Cirewedwe ca Manja ca ku Espanha) Cirewedwe ca Manja ca ku Finlandia Cirewedwe ca Manja ca ku Grã Bretanha Cirewedwe ca Manja ca ku Holanda Cirewedwe ca Manja ca ku Italia Cirewedwe ca Manja ca ku México Cirewedwe ca Manja ca ku Paraguai Cirewedwe ca Manja ca ku Peru Cirewedwe ca Manja ca ku Russia Cirewedwe ca Manja ca ku Venezuela Cirewedwe ca Manja ca ku Zimbabwe Cirghiz Ciribati Ciromeniya Cirundi Cirunyankore Cirusso Cisamoan Cisango Cisebuano Cisedonia Cisena Ciservia Ciservia (ca ku Roma) Cisidama Cisinyala Cisranantongo Cisuweko Ciswahili Citagalog Citagrinya Citai Citajiki Citaliyana Citamil Citatar Citceko Citelugu Citetun Dili Citiv Citok Pisin Citonga (ca ku Malawi) Citshwa Citumbuka Citurkmen Citurko Cituvaluan Citwi Citzotzil Ciukraniya Ciurdu Ciurhobo Ciuzbek Civietinamu Ciwaray-waray Ciwelsh Ciwolaita Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixona Cixuvash Ciyao Ciyoruba Cizande Cizapotek (ca ku Isthmus) Comongoliano\n‘Tetekerani, imwe Wajirayeri! Yahova Mulungu wathu, ni Yahova m’bodzi yekha basi.’—BZAK. 6:4.\nNYIMBO: 138, 112\nKodi Yahova Mulungu wathu, ni ‘Yahova m’bodzi yekha’ mu njira iponi?\nKodi tingalatize tani kuti timbanamata Yahova ‘m’bodzi yekha’?\nKodi tingacite tani kuti tipitirize kukhala na mtendere pabodzi na ciphatano cathu?\n1, 2. (a) N’thangwe ranyi mafala ya pa Bzakutonga 6:4 yambadziwika bwino? (b) N’thangwe ranyi Mozeji adalewa mafala yamweya?\nKWA magole madzana mazinji yapitaya, mafala matanthatu Yacihebereu ya pa Bzakutonga 6:4 yakhaphatisidwa basa na Adjuda wakukhulupirika ninga mbali ya mpembo wawo. Iwo akhambaulewa nsiku zense, macibese na usiku. Mpemboyu umbacemeredwa kuti Shema, lomwe ni fala lakuyamba la vesi limweri. Na mpembo umweyu, Adjuda wakubzipereka akhalatiza kubzipereka kwawo kuna Mulungu.\n2 Mafala yamweyale ni mbali ya mafala ya Mozeji yomwe adauza mtundu wa Jirayeri bza makonzedwe yakulewa bza Moabe mu gole la 1473 AEC. Mtunduyo ukhadasala pang’ono kuti uyambuke mkulo wa Joridano kuti ukakhale ku Dziko Lakupiciridwa. (Bzak. 6:1) Mozeji omwe adakhala mtsogoleri wawo kwa magole 40, akhafuna kuti wanthuwo akhale wakukhwimika pomwe angadagumana na mabvuto yomwe yakhabwera. Iwo akhafunika kuthemba Yahova na kukhala na cikhulupiro pa iye ninga Mulungu wawo. Pakumalizira mafala ya Mozeji yadadzabveseseka mwamphanvu kuna wanthuwo. Pambuyo pa kufotokoza Bzakutonga Khumi na mitemo minango yomwe Yahova adaipereka kuna mtunduyo, Mozeji adalewa mafala yamphanvu yakugumanika pa Bzakutonga 6:4, 5. (Werengani.)\n3. Kodi tin’cezerana mibvunzo iponi mu nkhani ino?\n3 Kodi pomwe Ajirayeri akhadakonkhana na Mozeji akhadziwa lini kuti Yahova Mulungu wawo ni ‘Yahova m’bodzi yekha basi?’ Kulewa cadidi, iwo akhadziwa. Ajirayeri wakukhulupirika akhadziwa ndipo akhanamata Mulungu m’bodzi yekha—Mulungu wa abereki wawo Abalahamu, Izaki na Djakobi. Penu n’tenepo, n’thangwe ranyi Mozeji adawatsimikizira kuti Yahova Mulungu wawo ni ‘Yahova m’bodzi yekha basi?’ Kukhala kwace Yahova m’bodzi yekha basi kumbabverana na kumufuna na mtima wathu wense, moyo wathu wense na mphanvu zathu zense ninga momwe bzimbalewedwera pa vesi 5? Ndipo kodi mafala ya pa Bzakutonga 6:4, 5 yambathandauza ciyani kuna ifepano nsiku zino?\nTHANGWE RANYI YAHOVA NI M’BODZI YEKHA BASI?\n4, 5. (a) Kodi ni thandauzo libodzi lokha liponi la mafala yakuti ‘Yahova m’bodzi yekha basi’? (b) Kodi Yahova ngwakusiyana tani na mirungu yakusiyana-siyana ya wanthu?\n4 M’bodzi yekha basi. Fala lakuti “cibodzi” m’Cihebereu na m’bzirewedwe bzinango bzakusiyana-siyana limbandothandauza mulewengo ubodzi. Lingathandauze cinthu cakupambulika, cibodzi cokha. Pomwe akhalewa fala limweri, Mozeji akhalewa lini bza bzipfunziso bza bzipembedzo bzakunama bzakulewa bza mulungu utatu. Yahova ni Mulengi wa kudzulu na dziko la pansi Mtongi wa cirengedwe cense. Palibe Mulungu winango wacadidi koma iye yekha basi; palibe wakundendemerana naye. (2 Sam. 7:22) Tsono Mozeji akhakumbusa Ajirayeri kuti kunamata kwawo Yahova kukhafunika kukhala kwakupambulika. Iwo akhafunika lini kutewezera wanthu womwe akhadawazungulira, womwe akhanamata mirungu yakusiyana-siyana yacimuna na yacikazi. Inango mwa mirungu yakunamayo ikhawonedwa ninga ikhatsogolera bzinthu bzinango bzacirengedwe. Mirungu inango ikhana mawonekedwe yakusiyana-siyana yakupambulika.\n5 Mwa ciratizo, a Edjipito akhanamata mulungu dzuwa wakucemeredwa Ra, mulungu wacikazi Nut, mulungu dziko Geb, mulungu Nilo Hapi na wa bzirombo bzakusiyana-siyana bzakupambulika. Izinji mwa mirungu imweyi idapfudzidwa na Yahova pomwe adacitisa Matsoka Khumi. Mulungu Wacikanani akhali Baala, mulungu wa mphanvu ya kubala, omwe akhawonedwambo ninga mulungu wa m’mulenga-lenga, wa nvula na wa conzi. Baala akhali mulungu mkulu m’deralo. (Mirew. 25:3) Ajirayeri akhafunika kukumbukira kuti Mulungu wawo, ‘Mulungu wa cadidi’ ni ‘Yahova m’bodzi yekha basi.’—Bzak. 4:35, 39.\n6, 7. Kodi fala lakuti ‘m’bodzi’ lingathandauze pomwe ciyani, ndipo Yahova adalatiza tani kuti ni ‘m’bodzi’ yekhayo?\n6 Wakusaya kucinja na Wakukhulupirika. Fala lakuti ‘m’bodzi’ lingathandauzembo ciphatano, cakulinga cibodzi na mabasa. Yahova Mulungu ngwakugawanika lini ayai wakusaya kudziwika. M’mbuto mwace, iye nthawe zense ngwakukhulupirika, ambacinja lini ndipo ngwa cadidi. Iye adapicira Abalahamu kuti wana wace angadadzakhala m’Dziko Lakupiciridwa ndipo Yahova adalatiza mphanvu zace kuti akwanise piciro limweri. Magole 430 yomwe yadapita yalibe kubweza citsimikizo ca Yahova ca kucita bzimwebzi.—Ciy. 12:1, 2, 7; Kuf. 12:40, 41.\n7 Magole madzana mazinji patsogolo pace, pomwe adadziwikisa Ajirayeri ninga mboni zace, Yahova adawauza kuti: ‘Ine ndiribe kucinja. Pomwe ine ndikhanati kuwoneka pakhalibe Mulungu munango wakukonzedwa, ndipo pambuyo pangu palibe pomwe munango.’ Pakufuna kubvekesa cakulinga ca kusaya kucinja kwace, Yahova adathumizira pomwe kuti: ‘Nthawe zense ine ndimbacinja lini.’ (Zai. 43:10, 13; 44:6; 48:12) Ukhali mwayi wakupambulika kuna Ajirayeri—na ifembo nsiku zino—wakukhala atumiki wa Yahova, Mulungu omwe ambacinja lini na wakukhulupirika m’njira zace zense!—Malak. 3:6; Tiy. 1:17.\n8, 9. (a) Kodi n’ciyani comwe Yahova ambafuna kuna anamati wace? (b) Kodi Jezu adalatiza tani kuti akhawona mafala ya Mozeji kukhala yakufunika?\n8 Mozeji adakumbusa wanthu kuti Yahova akhacinja lini pa lufoyi lace na momwe akhawasamalira. Na tenepo, bzikhali bzakuthemeradi kuti iwo akhafunika kunamata iye yekha basi, kumufuna na mtima wawo wense, moyo wawo na mphanvu zawo. Maswaka yakhafunika kutewerambo njira imweyi ya kubzipereka na mtima wense thangwe abereki akhapfunzisa wana wawo pa mpata uli-wense omwe ungadagumanikayo.—Bzak. 6:6-9.\n9 Pakuti Yahova ambacinja lini bzomwe iye ambafuna na cakulinga cace, n’bzakubveka bwino kuti bzomwe iye ambafuna kuna anamati wace wacadidi n’bzibodzi-bodzi nsiku zino. Kuti kunamata kwathu kukhale kwakubvumizika kwa iye, tin’funika kunamata iye yekha basi na kumufuna iye na mtima wathu wense, nzeru zathu zense ndipo na mphanvu zathu zense. N’cadidi, ndibzo bzomwe Jezu adalewa kwa munthu omwe adamubvunza. (Werengani Marko 12:28-31.) Tsapano, mbationeni momwe tingalatizire m’bzicito bzathu kuti timbabvesesadi kuti ‘Yahova Mulungu wathu ni Yahova m’bodzi yekha.’\nNAMATANI YAHOVA YEKHA BASI\n10, 11. (a) Kodi kunamata kwathu Yahova n’kwakupambulika mu njira iponi? (b) Kodi maswaka Yacihebereu ku Babulo yadalatiza tani kunamata Yahova yekha basi?\n10 Kuti Yahova akhale Mulungu wathu m’bodzi yekhayo, tin’funika kunamata iye yekha mwakupambulika. Kunamata kwathu iye kun’funika lini kugawanidwa na mirungu inango ne kupswipizidwa na nzeru ayai bzicito bza kunamata kwa mtundu munango. Tin’funika kukhala na makumbukidwe yakuti Yahova ni Mulungu lini omwe ali pakati pa mirungu mizinji; ndipo iye ngwapadzulu lini na wa mphanvu pakati pawo. Koma Yahova yekha ndiye an’funika kunamatidwa.—Werengani Cibvumbulutso 4:11.\n11 Mu bukhu la Danyeri, timbawerenga bza maswaka Yacihebereu, Ananiya, Misaeli na Azariya. Iwo adawonesa kubzipereka kwawo kwakupambulika kuna Yahova si kuti kokha mwa kulamba kudya cakudya cakupswipa koma adalambambo kugodamira cifanikiso ca oro ca Nabukadinazori. Bzomwe adaikha pa mbuto yakuyamba bzidawoneka; kunamata kwawo kukhafunika lini kusanganizidwa na bzinango.—Dan. 2:1–3:30.\n12. Mwa kunamata Yahova yekha, kodi tin’funika kudikhirira kulimbana na cineso ciponi?\n12 Kuti tikwanise kunamata Yahova yekha, tin’funika kukhala wakusamala kuti tileke kulekerera cinthu ciri-cense kuti cikhale pa mbuto yomwe Yahova yekha ndiye an’funika kukhala. Kodi bzinthu bzimwebzi bzingakhale ciyani? Mu Bzakutonga Khumi, Yahova adauza padeca wanthu wace kuti an’funika lini kukhala na mirungu inango kupambula iye basi na kuti iwo akhafunika lini kunamata mitundu iri-yense ya bzifanikiso. (Bzak. 5:6-10) Nsiku zino, kunamata bzifanikiso kungacitike mu njira zizinji zomwe zinango mwa izo tingakwanise lini kuzizindikira. Koma bzomwe Yahova ambafuna bzikanati kucinja—iye akali ‘Yahova m’bodzi yekha basi.’ Bwerani tione kuti bzimwebzi bzina thandauzo liponi kuna ife.\n13. N’ciyani comwe tingayambe kucifuna kwene-kwene kuposa Yahova?\n13 Pa Wakoloso 3:5 (Werengani), timbagumana malango yamphanvu kuna Akristau yakulewa bza bzomwe bzingadzonge m’bverano wawo wakupambulika na Yahova. Onani kuti kusirira kwa njiru n’kwakubverana na kunamata bzifanikiso. Bziri tenepo thangwe ra kuti cinthu comwe n’cakufunika, ninga Cuma ayai bzinthu bzapadzulu, bzingayambe kutsogolera moyo wa munthu bzingakhale mulungu wa mphanvu. Koma tikanyang’anisa vesi lensene, n’bzakunesa lini kuwona kuti bzicito bzense bza pikado bzakufotokozedwabzo mwa njira inango n’bzakubverana na kusirira kwa njiru na kunamata bzifanikiso. Kusirira bzinthu bzimwebzi kungacinjanise lufoyi lathu lomwe tinalo kwa Mulungu mwakusaya kunesa. Kodi tingabvume kulekerera kuti ciri-cense mwa bzinthu bzimwebzi bzititsogolere bziciticitisa kuwona ninga kuti Yahova ali lini pomwe ‘Yahova m’bodzi yekha basi’ kwa ife? Ne, tingabvume lini.\n14. Kodi mpostolo Juwau adapereka cenjezo liponi?\n14 Mpostolo Juwau adafotokozambo nfundo ibodzi-bodziyi. Iye adacenjeza kuti munthu akafunisisa bzinthu bza m’dziko—ninga ‘cikhumbo ca thupi, cikhumbo ca maso na kubziwonesera pa bzinthu bzomwe munthu anabzo’—‘lufoyi la Baba liri lini mwa iye.’ (1 Ju. 2:15, 16) Bzimwebzi bzinkuthandauza kuti tin’funika kumbapenda mtima wathu nthawe zense kuti timbawone penu unkuyamba lini kupumpsika na bzinthu bzakutsangalaza bza m’dzikoli, mbverano wathu na wanthu na kabvalidwe na kubzidekesa kwathu. Lufoyi na dziko lingaphatanidze kucita nyongo kuti tigumane ‘bzinthu bzikulu-bzikulu’ ninga kutewera mapfunziro yapadzulu. (Jer. 45:4, 5) Tiri pafupi na dziko lipsa lakupiciridwa. Tsono, n’bzakufunikadi kuikha m’makumbukidwe mwathu mafala ya mphanvu ya Mozeji! Tikabvesesa bwino na kukhulupira kuti ‘Yahova Mulungu wathu ni Yahova m’bodzi yekha basi,’ tin’dzacita bzense bzomwe tingakwanise kuti timbamunamate mwakupambulika, kumutumikira m’njira yomwe iye ambafuna.—Waheb. 12:28, 29.\nPITIRIZANI KUKHAZIKISA CIPHATANO CACIKRISTAU\n15. N’thangwe ranyi Paulo adakumbusa Akristau kuti Mulungu ni ‘m’bodzi yekha, Yahova’?\n15 Yahova kukhala kwace m’bodzi yekha kumbathandauza ciphatano na kukhala na cakulinga cibodzi, mkhalidwe omwe ife ninga anamati wace tin’funika kuulatiza pomwe tinkumutumikira. Gwere Lacikristau la m’magole dzana yakuyamba likhaphatanidza Adjuda, Agirego, Aroma na wanthu wa mitundu inango. Iwo akhali m’bzipembedzo bzakusiyana-siyana, bzizolowezi na wanthu wa moyo wakusiyana-siyana. Thangwe ra bzimwebzi, winango bzikhawanesa kubvuma njira ipswa ya kunamatira ayai kusiiratu bzicito bzawo bzakale. Mpostolo Paulo adawona kuti kukhathemera kuwakumbusa kuti Akristau ana Mulungu m’bodzi yekha, Yahova—Werengani 1 Wakolinto 8:5, 6.\n16, 17. (a) Kodi ni polofesiya iponi yomwe inkukwanisika nsiku zathu zino ndipo bzakutewera bzace ni bziponi? (b) Kodi n’ciyani comwe cingamalise ciphatano cathu?\n16 Tsono tani bza m’gwere Lacikristau nsiku zino? Mpolofeta Zaiya adaleweratu kuti ‘mu nsiku zakumalizira,’ wanthu wa mitundu yense an’dzayenda pa mbuto ya padzulu ya Yahova kuti akanamate cadidi. Iwo an’dzalewa kuti: ‘[Yahova] an’dzatipfunzisa bza njira zace ndipo ife tin’dzafamba m’njira zacezo.’ (Zai. 2:2, 3) Ndife wakukondwa kuwona na maso yathu kukwanisika kwa polofesiyayi! Bzakutewera n’bzakuti pana magwere mazinji ya mitundu, bzikhalidwe na bzirewedwe bzakusiyana-siyana bzomwe bzinkutumbiza Yahova. Tsono, kusiyana-siyana kumweku kungalatize nfundo yomwe tingafunike kuikumbukira.\nKodi munkuthandiza kuti m’gwere Lacikristau mukhale na ciphatano? (Onani ndime 16-19)\n17 Mwa ciratizo, kodi mumbabzibva tani na akristau anzanu womwe ana bzikhalidwe bzakusiyana kwene-kwene na bzanu? Cirewedwe cawo cakubadwa naco, kabvalidwe, kacitidwe kawo ka bzinthu na cakudya, bzingakhale bzomwe mukanati kubzizolowera. Kodi mungaleke kubverana nawo koma mucimbabverana kokha na wale womwe ana cikhalidwe cakundendemerana na canu? Tani penu womwe aikhidwa ninga wakunyang’anira mu gwere mwanu—ayai mu dera lanu ayai mthambi—ni maswaka ayai mbacikhalidwe na mtundu wakusiyana na wanu? Kodi mungabvume kuti bzimwebzi bzimalise ciphatano na cakulinga cibodzi, bzomwe bzin’funika kukhala pakati pa wanthu wa Yahova?\n18, 19. (a) Kodi ni malango yaponi yomwe yambafotokozedwa pa Wayefezo 4:1-3? (b) N’ciyani comwe tingacite kuti tithandize gwere kuti lipitirize kukhala na ciphatano?\n18 Kodi n’ciyani comwe cingatithandize kuti titcenkhe msampha umweyu? Paulo adapereka malango yakufunika kwa Akristau wa mu mzinda Wakuyefezo omwe ukhatukuka. (Werengani Wayefezo 4:1-3.) Onani kuti Paulo pakuyamba adafotokoza makhalidwe ninga kubzicepswa, kupfatsa, kupirira na lufoyi. Makhalidweya yangakhale ninga midjirikiro pa nyumba kuti ireke kugwa. Koma kupambula kukhala na midjirikiro yakulimba, nyumba imbafuna kusamalidwa nthawe zense; kusiya bzimwebzo, nyumbayo ingadzongeke. Paulo adacenjeza Akristau wa ku Efezo kuti akhafunika kucita nyongo kuti ‘asunge ubodzi mwa mzimu.’\n19 Ali-wense wa ifepano an’funika kubvuma bzimwebzi ninga udindo bwace kuti akhazikise ciphatano kuti cipitirize m’gwere. Kodi tingacite tani bzimwebzi? Cakuyamba, tikulise ticilatiza makhalidwe yomwe Paulo adayalewa yomwe ni kubzicepswa, kupfatsa, kupirira na lufoyi. Patsogolo pace, tilatize nyongo caiyo yakukhazikisa ‘mtendere ninga cingwe cakutimangiridza.’ Tingalewe kuti, tin’funika kucita basa la kukonzesa mbali zense za kutepa zomwe zingabwere. Pa kucita bzimwebzi, timbakhala tinkuthandizira pa kusamalira mtendere na ciphatano cathu.\n20. Kodi tingalatize tani kuti timbabvesesa kuti ‘Yahova Mulungu wathu, ni Yahova m’bodzi yekha basi?’\n20 ‘Yahova Mulungu wathu, ni Yahova m’bodzi yekha basi.’ Yamweya ni mafala yamphanvu kwene-kwene! Yambatikumbusa cirimbiso comwe Ajirayeri adapasidwa kuti alimbane na bzineso bzomwe angadagumana nabzo pomwe angadakapita mu Dziko Lakupiciridwa. Kuphatisisa mafala yamweya mu mtima mwathu kun’dzatipasa mphanvu ya kulimbana na citsautso cikulu comwe tinkunyang’anisana naco ticidzathandizira mtendere na ciphatano mu Paraizo omwe ankubwera patsogolo pace. Bwerani tipitirize kukhala wakubzipereka na mtima wense kwa Yahova mwa lufoyi pabodzi na kumutumikira na moyo wathu wense na kucita nyongo ya kupitiriza kukhala wakuphatana pa ubale bwathu bwacikristau bwa pa dziko lense. Tikapiriza kucita bzimwebzi, tingayende patsogolo na cikhulupiro ca kuwona kukwanisika kwa mafala yomwe Jezu adayalewa pakulewa bza wale womwe iye an’dzawayeruza ninga mabira kuti: ‘Bwerani, imwe, wana wakusimbiwa wa Babangu, tambirani Umambo bomwe adakukonzerani kutomera pakuyamba kwa dziko.’—Mat. 25:34.


Nyimbo 93—Simbani Mitsonkhano Yathu | Nyimbo Yacikristau\nWerengani mu Chichewa Ciabkhaz Ciacoli Ciafrikana Ciakha Cialbaneji Cialtai Ciamharik Ciarabe Ciarmeniya Ciaukan Ciaymara Ciazerbaijani (ca ku Cyrillic) Ciazibajani Cibaoule Cibasa (ca ku Camarões) Cibataki (ca ku Karo) Cibataki (ca ku Simalungun) Cibataki (ca ku Toba) Cibemba Cibiak Cibikolo Cibisilama Ciboulou Cibulgariya Cidamara Cidangme Cidayak Ngaju Cidgin (ca ku West Africa) Cidinamarkeji Cidouala Cidrehu Ciedo Ciefik Ciesan Cieslovenia Ciestoniano Ciewe Cifaransa Cifaroezi Cifiji Cifinilandeji Cifon Cifulifulide (ca ku Camarões) Ciga Cigerman Cighomálá’ Cigmong (ca ku White) Cigokana Cigrego Ciguarani Cigun Cihausa Ciherero Cihiligaynon Cihindi Cihiri Motu Ciholandeji Cihungaro Ciiban Ciigbo Ciijilandiya Ciiloko Ciindoneziya Ciisoko Cijaponeji Cijorgiya Cikabiye Cikabuverdiano Cikamba Cikambodja Cikaonde Cikaren (Ca ku S'gaw) Cikatalan Cikaxin Cikazakh Cikexuwa (ca ku Ancash) Cikexuwa (ca ku Ayacucho) Cikexuwa (ca ku Bolívia Cikexuwa (ca ku Cuzco) Cikhana Cikixe Cikixuwa (ca ku Chimborazo) Cikixuwa (ca ku Imbabura) Cikongo Cikongo Cikoreano Cikosraean Cikrio Cikriolo ca ku Belize Cikriolo ca ku Haiti Cikriolo ca ku Mauritania Cikriolo ca ku Seychelles Cikroasiya Cikurdish Kurmanji (ca ku Caucaso Cikuyu Cikwangali Cikwanyama Cilahu Cilaoti Cilatviano Cilingala Cilituania Cilomwe Ciluba Ciluganda Cilukonzo Cilunda Ciluo Ciluvale Cimakua Cimalagazi Cimalay Cimalayalam Cimaltese Cimam Cimambwe-Lungu Cimapudungun Cimarxalezi Cimaya Cimazatek (ca ku Huautla) Cimbundu Cimedumba Cimingrelian Cimixe Cimixtek (ca ku Guerrero) Cimizo Cimoore Cimyanimari Cinahuatl (ca Kumpoto kwa Puebla) Cinahuatl (ca ku Central) Cinahuatl (ca ku Guerrero) Cinahuatl (ca ku Huasteca) Cindau Cindebele Cindebele (ca ku Zimbabwe) Cinepali Cingabere Cingangela Cingirezi Ciniasi Cinoruwegeji Cinyaneka Cinyanja Cinyarwanda Cinyungwe Cinzema Cioromo Ciossetian Ciotetela Cipalauan Cipangasian Cipapiaamento (Curação) Ciperisi Cipidgin (Ca ku Nigéria) Cipidgin (ca ku Camarões) Cipidgin ca ku Ilhas Salomão Cipoloneji Ciponapeano Cipwitikizi Cipwitikizi (ca ku Portugal) Cirarotongan Cirewedwe ca Manja ca ku America Cirewedwe ca Manja ca ku Brasil Cirewedwe ca Manja ca ku Russia Cirghiz Ciribati Ciromany (ca ku Macedonia) Ciromany (ca ku Macedonia) Cyrillic Ciromeniya Cironga Cirundi Cirunyankore Cirusso Cisamoan Cisangir Cisango Cisaramakan Cisebuano Cisedonia Cisena Cisepedi Ciservia Ciservia (ca ku Roma) Cisesotho (ca ku Lesoto) Cisesotho (ca ku África do Sul) Cisetswana Cisi Cisidama Cisilozi Cisinyala Cisonge Cisranantongo Cisunda Cisuweko Ciswahili Citagalog Citagrinya Citahiti Citai Citaliyana Citarascani Citatar Citcini (ca ku Hakha) Citelugu Citetun Dili Citiv Citojolabal Citok Pisin Citonga Citonga (ca ku Malawi) Citotonak Citshiluba Citshwa Citsonga Citumbuka Citurko Cituvaluan Citwi Citzotzil Ciukraniya Ciumbundu Ciurhobo Ciuruund Civenda Civietinamu Ciwallisia Ciwaray-waray Ciwelsh Ciwolaita Cixhosa Cixineji Cantonese (Ca Nthawe Zense) Cixineji Cantonese (Cakupusa Kubva) Cixineji Mandarin (Ca Nthawe Zense) Cixineji Mandarin (Cakupusa Kubva) Cixipanyol Cixoli Cixona Cixuukezi Cixuvash Ciyao Ciyapese Ciyemba Ciyoruba Cizulu cijavaneji cixokwe\nSimbani Mitsonkhano Yathu\n1. Yahova, tinkukumbira,\nTipaseni mzimu wanu\nKuti ukhale nafe.\n2. Yahova tithandizeni\nKupfunza Fala lanu.\nTikhale na lufoyi.\n3. Mbasimbani mitsonkhano;\nTikhale na mtendere.\nMwa mafala na bzicito,\n(Onanimbo Psal. 22:22; 34:3; Zai. 50:4.)\nSimbani Mitsonkhano Yathu (Nyimbo 93)